Suomalaiset nuoret edelleen huippuja PISA-arvioinnissa / Sivistystyönantajat\nOECD:n oppilaiden osaamista mittaavan Pisa-arvioinnin (Programme for International Student Assesment) tulokset julkaistiin tiistaina 6.12. Suomesta mukana oli noin 9000 koululaista, jotka ovat pääosin peruskoulun 9.luokan oppilaita eli 15-vuotiaita. Kaiken kaikkiaan testeissä oli yhteensä noin 500 000 oppilasta 72 eri maasta. OECD:n osaamistuloksia mittaavassa PISA-tutkimuksessa vuoden 2015 pääalueena oli luonnontiede.\nPISA-2015 arvioinnin tulokset kertovat, että Suomessa osaaminen on edelleen kansainvälisessä vertailussa korkeatasoista. Luonnontieteissä ja lukutaidossa sijoituksemme on pysynyt huippumaiden joukossa. Matematiikassa suomalaisten nuorten osaaminen on edelleen hyvää tasoa, vaikka Aasian ja muutamat Euroopan maat ovatkin Suomea edellä. PISA-tulokset herättävät kuitenkin myös huolta. Tulosten heikkeneminen jatkuu, vaikka mm. lukutaidossa lasku näyttäisi taittuneen. Huolta aiheuttaa etenkin se, että luonnontieteitä heikosti osaavien nuorten osuus on miltei kolminkertaistunut ja huippuosaajien määrä vähentynyt liki kolmanneksella. Luonnontiedettä heikosti osaavien tilannetta synkentää se, että eri pääalueiden tulokset ovat vahvasti yhteydessä keskenään. Heikko osaaminen kasautuu samoille oppilaille ja siihen liittyy usein myös alhainen motivaatio.\nSuomessa tytöt ovat olleet selvästi poikia parempia lukutaidossa, luonnontieteissä pojat ja tytöt ovat olleet melko tasavahvoja, mutta matematiikassa pojat ovat olleet osaavampia. PISA- 2015 -arvioinnissa poikien tulokset ovat heikentyneet tyttöjä enemmän luonnontieteellisessä ja matematiikan osaamisessa. Myönteistä tuloksissa on se, että lukutaidossa pojat ovat parantaneet tuloksiaan. Huomionarvoista on myös se, että Suomen tytöt olivat eri maiden tyttöjen vertailussa parhaita lukutaidossa, ja luonnontieteissä toiseksi parhaita.\nVähäinen kiinnostus luonnontieteisiin nousi myös esiin arvioinnissa. Motivaatio opiskella luonnontieteitä ja arvostus luonnontieteitä kohtaan olivat Suomessa selvästi keskimääräistä heikompia tai korkeintaan OECD-maiden keskiarvon tuntumassa. Luonnontieteiden motivaatio- ja asennetekijät ovat kuitenkin vahvasti yhteydessä oppilaiden luonnontieteiden osaamiseen.\nPISA-arvionnin tulokset antavat aina mahdollisuuden käydä keskustelua tuloksiin vaikuttavista koulujen ulkopuolisista ja koulujen sisäisistä tekijöistä. Mitä PISA-arvionnin tuloksien perusteella tulisi Suomessa sitten tehdä, jotta oppimistulokset ja osaaminen ovat tulevaisuudessa edelleen huippua? Pohdittavaa ja tehtävää riittää siinä, miten pidämme heikoimmat oppilaat edelleen mukana, mutta toisaalta huomioimme entistä paremmin myös lahjakkaat oppijat. Heillä on oikeus kykyjensä mukaiseen opetukseen, kuten myös heikoimmilla oppilailla. Oppilaiden erilaisuus, asenteet ja motivaatiotekijät vaikuttavat oppimisen edellytyksiin, esimerkiksi motivaatio kasvattaa osaamista ja osaaminen vastaavasti ruokkii motivaatiota. Tekemistä on myös siinä, miten koulun ohella perheet saadaan entistä paremmin tukemaan oppilaiden koulunkäyntiä, erityisesti kun tarkastelemme asenteita koulunkäyntiä kohtaan.\nLue lisää PISA-arvioinnista


Jolla – Aaslakkajärvi | P.Tärkeä – Ploki\nJollan päivitys numero 15 on saatavilla Early access -päivityksenä vapaaehtoisiksi ilmoittautuneille. Kertauksena todettakoon, että me vapaaehtoisen saamme uudet ominaisuuden ennen muita käyttäjiä ja siten testaamme, josko olisi turvallista laittaa uusi versio kaikille. Päivityksen nimi on Aaslakkajärvi ja versionumero 1.1.6.27. Järvi tällä nimellä löytyy pohjoisesta, Suomen Enontekiöltä.\nTällä kerralla tulin varsin perusteellisesti yllätetyksi. Ennakkoon en tiennyt tämän päivityksen tulosta mitään. Huomasin uutisen JollaUsersin lennättämänä.\nTarkat tiedot sisällöstä ovat luettavissa JollaTogether -sivustolta kahdesta tiedotteesta: [release notes] 1.1.6/Aaslakkajärvi ja yksityiskohtaisemmin [changelog] 1.1.6/Aaslakkajärvi. Jolla Oy:n Virallinen blogikirjoitus löytyy otsakkeella Early access: Sailfish OS Aaslakkajärvi with private browsing and more is here!\nKuten tavallista, päivitys asentui sukkelasti ja täysin ongelmitta. Muutenkaan ei uusi Sailfish -versio nykyään ole yhtä dramaatillinen tapahtuma, kuin oli se Jollan taipaleen alussa. Jollan kännykkä nimittäin on toiminut erinomaisesti jo monta versiota sitten.\nEipä silti. Aaslakkajärvi tuo useita loistavia parannuksia keskeisten sovellusten käytettävyyteen. Sähköpostia on nyt mahdollista todella kätevästi etsiä.\nAlla näkyvään yhdistelmäkuvaan olen sommitellut neljä kuvaa. Ensimmäisessä vasemmalla näkyy Sähköpostin Etsi -toiminto. Kirjoitan etsittävään tekstiin Mobiili, ja sitä mukaa kun lisään pukstaaveja, viestejä etsitään ja myös löydetään. Toisin sanoen löydettyjen viestien lista päivittyy livenä.\nEtsi -toiminnossa voin valita vetovalikosta Hakuvaihtoehdot, jotka näkyvät kuvissa oikealla. Mikäli haen laitteesta, voin erikseen valita etsitäänkö Lähettäjästä, Vastaanottajista, Aiheesta ja Viestin sisällöstä. Kunkin voin laittaa päälle erikseen.\nYksityinen surffailu internetissä\nJollan ja Sailfishin imagoon erinomaisesti soveltuu yksityisen selailun toteuttaminen vihdoin Jollan omaan Selaimeen.\nKesti tovin, ennen kuin oivalsin, kuinka ja mistä yksityinen selaus laitetaan päälle. Avainkohdat pilkistävät alla olevassa yhdistelmäkuvassa. Ensimmäisessä on käynnissä normaali selailu. Sitten napsautan välilehtikuvaketta, joka näkyy alareunan työkalurivillä aivan vasemmassa reunassa. Välilehtien sivulla löytyy vetovalikosta Yksityinen selaus.\nYksityisen selauksen tultua valituksi muuttuu näkymän ulkoasu vinoraidalliseksi. Myös sivunäkymässä nämä raidat ilmaisevat privaattia surffailua. Takaisin normaaliin tilaan palataan samaa reittiä, mutta luonnollisestikin valitaan Normaali selaus.\nNämä kaksi uudistusta ovat itselleni tärkeimmät tässä päivityksessä. Kirjoituksen alussa löytyvien linkkien takaa löytyy jälleen todella paljon muitakin uudistuksia. Palaan joihinkin niistä, kunhan Aaslakkajärvi julkaistaan kaikille ja lopullisessa muodossansa.\nPaitövei, Jollan blogikirjoituksen lopussa on kiintoisa vihje: ”We have some bigger exciting changes already in the pipeline, and coming soon your way. Stay tuned!”\nJotakin merkittävää siis on tulossa…\nJulkaistu 8.6.2015 kategoriassa Jolla Oy, Mobiililaitteet, Sailfish, Sailfish updates avainsanoilla Jolla, Jolla Oy, Mobiililaitteet, Sailfish, kirjoittanut peetarkea.\n← Jolla – internet of things? Jolla – Aaslakkajärvi 1.1.6.27 →


Mielipiteet Archives - Kivi, Paperi, Sähköruoska\nKaikilla on mielipiteitä.\nEnkö saa pukeutua miten haluan? Kauheeta natsismia!\n25. lokakuu, 2017\nEi ollut vaikeuksia arvata, että pukeutumisesta kirjoittaessa seuraa paskamyrsky. Minna Kiistalan ja Jani Niipolan kirja ja ulostulo paremman pukeutumisen puolesta saikin ihmiset repimään ruttuiset prismaverkkarinsa. Ja koska elämme agressiivisen individualistista nenäherneilyn aikakautta, Kiistala ja Niipola on maalattu ties millaisiksi vaatenatseiksi.\nNewsflash: he ovat oikeassa. Tottakai se tympii, jos joku edes vihjaa, että ei osaa pukeutua kunnolla. Jos kuitenkin pukeudut huonosti etkä huolehdi itsestäsi, turha siitä on peiliä syyttää.\nKauniit ja komeat pääsevät elämässä helpommalla. Jos olet leuantipauttaja, autot pysähtyvät eteesi suojatiellä, saat etuilupaikan jonossa ja tyhmempiäkin aivopierujasi kuunnellaan kuin ne olisivat jotain profetiaalista viisautta. En sano että se on oikein, mutta niin se vain on.\nMoni tietenkin ajattelee olevansa immuuni pukeutumisen vaikutuksille. Todellisuudessa kaikki meistä arvioivat ihmisiä sen mukaan, miten he pukeutuvat, käyttäytyvät ja kantavat itseään. Jos et usko, kuvittele mielessäsi vaikka tällainen ajatusleikki: menet hammaslääkäriin, ja sinua tervehtii hammaslääkäri, joka on pukeutunut risaisiin farkkuihin. Tukka on pesemättä, hampaat kellastuneet, sormet haavoilla ja ympärillä leijuu hikirauhasista tiristetty vanhan valkosipulin pistävä aromi. Antaisitko mielelläsi tämän ihmisen käydä purukalustosi kimppuun? Minä en.\nSama se on bisneksessäkin. Monessa ammatissa voi ihan hyvin olla toimistolla verkkareissa, farkuissa tai vaikka toogassa, mutta mitä kalliimpia asioita myydään, sitä herkempi ostaja on kaikille pelkosignaaleille. Ja jos olet antamassa 100 000 euroa yrityksesi rahaa jollekin, pienikin epäkohta voi helposti olla se viimeinen asia, joka romahduttaa luottamuksen korttitalon. Ja vaikka ei olisikaan, jos kilpailija tarjoaa muuten samaa kuin sinä mutta on luotettavamman oloinen, kauppa menee nenäsi edestä.\nVaikka pukeutumiskoodisto onkin löysentynyt vuosien kuluessa, älä kuvittele, etteikö sillä olisi edelleen merkitystä. Pukeutuminen on kohteliaisuutta, ja huonosti pukeutuminen on välinpitämättömyyttä. Jos esimerkiksi meille hakee töihin myyjäksi ja tulee paikalle kulahtaneissa farkuissa ja collegetakissa, jää melko varmasti pesti saamatta. Vaikka jokainen saakin pukeutua miten haluaa, en halua menettää kauppoja vain sen takia, että toisella ei ole herkkä pelisilmä sosiaalisten tilanteiden suhteen. Ja asuvalinta on osa kokonaisuutta.\nMoni perustelee resuista pukeutumistaan sillä, että esimerkiksi Facebookin perustaja Mark Zuckerberg pukeutuu pelkkään t-paitaan. Joo, se on totta. Mutta vaikka Zuckerberg pukeutuisi pelkkään jätesäkkiin ja pinkkiin hevosnaamariin, sillä ei olisi mitään väliä. Ellei verkkarin taskuissa majaile massia miljoonatolkulla, sinun ja minun kannattaa kuitenkin vielä miettiä aika tarkkaan, mitä laittaa asiakastapaamiseen päälleen.\nKauppalehti: Pukeutuminen on viesti.\nHS: Suomalaiset suosikkibloggaajat pitävät bisnespukeutumisen vinkkejä kankeina ja vanhanaikaisina\nTämä kirjoitus on julkaistu kategoriassa Mielipiteet Pukeutuminen ja tyyliavainsanoilla BisnessPukeutuminen.\nMitä yhteistä on Finlaysonin tasa-arvokampanjalla, Aamulehden tittelitörttöilyllä ja Donald…\n18. syyskuu, 2017\nKaikki fiksu sanottava Aamulehden tittelipelleilystä on oikeastaan jo sanottu (Katleena, Elisa Heikura ja Sanna Ukkola), mutta yksi asia vielä kannattaa nostaa esille. Se myöskin selittää, miksi ihmiset vetävät herneitä nenäänsä enemmän kuin kenellekään normaalille tavikselle olisi terveellistä.\nJos kyseessä olisi vain vanhentuneen termistön päivitys, asia ei olisi edes uutinen. Se vain tehtäisiin, ja jokainen huokaisisi helpotuksesta. Se olisi vähän sama kuin joku viimeinkin alkaisi kutsumaan osoitinlaitetta hiireksi (tiedän, radikaalia!). Kyse on kuitenkin vähän muusta.\nAamulehden titteliviesti on esimerkki hyvesignaloinnista. Se ei poikkea juuri mitenkään Finlaysonin valheellisesta mainoskampanjasta tai siitä, miten turpeat keskiluokkaiset luonnonraiskaajat tiputtavat joitain hiluja kehitysmaiden rahankeräykseen lievittääkseen omatuntoaan. Hyvesignaloinnin tarkoituksena on viestiä, että tässä ollaan moraalisesti korkeammalla jalustalla. Sieltä sitten paiskellaan kiviä ja muita kikkareita alempana matelevien huonompien ihmisten niskaan. Koska kyllähän sellaisissa ihmisissä on jotain todella pahasti vialla, jotka eivät halua päivittää perinteistä puheMIES -nimitystä tuoreempaan. Tämä on vähän elitistisen tirskuvampi tapa esittää parempaa kuin onkaan. Sama kuin kysyisi, että “jokos olet lopettanut vaimon hakkaamisen?” Vastasi siihen mitä vaan, päätyy aina olemaan väärässä.\nJos tämä keskustelu olisi käyty vaikka 90-luvulla, se ei olisi päätynyt edes uutiseksi. Silloin oli tosin oikeitakin ongelmia, kuten se, että selviytyykö kansakunta ilman konkurssia Y2K-bugijuhlan toiselle puolelle. Nyt, parempien pahisten puutteessa, vääränlaisista nimikkeistä rakennetaan elämän suurinta tasa-arvoloukkausta. Operaationa tämä oli täysin typerää ja tarpeetonta klikkijournalismia, jonka kaksinaismoralistinen asetelma näkyy läpi jokaiselle, joka on Aamulehteä vähääkään lukenut.\nTämä ei varmastikaan ollut viimeinen typerä tasa-arvon kaapuun pukeutunut riidanhaastoyritys. Yhteiskunnassa on käynnissä ikävä polarisaatio, ja edistyksellisinä voimina itseään pitävät liberaalit ja patavanhoilliset rajat kiinni -runkkarit kusevat urakalla toistensa muroihin. Valitettavasti maltilliset tavikset joutuvat vain joko nauttimaan kultaisesta sateenkaaresta tai valitsemaan puolensa.\nEpäilen, että ei mene viikkoakaan, ennen kuin joku taas keksii hirvittävän ammottavan aukon yhteiskunnan tasa-arvon toteutumisessa. Onkohan se tällä kertaa lumiaurausprioriteettien seksistisyys, vai jotain vielä eksoottisempaa?\nTämä kirjoitus on julkaistu kategoriassa Mielipiteetavainsanoilla Double StandardFeminismMedia Criticism.\nMistä tunnistat väkevän viestin?\n28. marraskuu, 2016\nJokaisen mielipidekirjoituksen tarkoitus on tavalla tai toisella herättää lukijoissa tunnereaktio. Silti hämmentävän usein keskinkertaisetkin kirjoitukset herättävät lukijoissa reaktioita kuten ”väkevä”, ”puhutteleva” tai ”syvällinen” — ilman että teksti olisi välttämättä mitään näistä.\nKommunikaatiossa on useita eri tasoja. Kuvitellaan, että kirjoittaja haluaa viestiä surunsa syvyyden mahdollisimman tehokkaasti. Otetaan esimerkki löysimmästä versiosta haastavimpaan:\nTämä on vähän alatyylinen, mutta toimii kaikille. Jokainen ymmärtää, että nyt on vähän huono olo, ja ehkä toinen voisi kaivata vaikka hymyä ja halia.\n“Vituttaa kuin pientä oravaa, jolla on pähkinä jäässä.”\nSama humoristisella kulmalla, vähän kuvailevampana. Toimii yleensä sosiaalisessa mediassa.\nEi niin alatyylinen kuin edellinen, mutta edelleen aika pintapuolinen raapaisu, joka ei kerro mitään tuskan syvyydestä.\nTässä on jo mukana tekemistä. Kirjoittaja antaa ymmärtää, että hänellä on niin paha olo, että hän itkee. Vaikuttavuus riippuu siitä, miten hyvin lukija kirjoittajan tuntee, ja millaiset tunteet hänellä ovat kirjoittajaa kohtaan.\n“Puhelimeni on liukas kyynelistä.”\nNyt ollaan jo melkein asian ytimessä. Lukija melkein tuntee, miten hankalaa kosketusnäytöllistä puhelinta on käyttää, jos se on kyynelistä liukas. Suru on melkein käsin kosketeltavaa.\n“Minusta tuntuu samalta kuin sillon kun koirani kuoli.”\nAletaan lähestyä ahdistuspiikin huippua, mutta ei olla vielä ihan siellä.\n[Seuraava lause ei ole herkimmille ja eläinrakkaille lukijoille!]\n“Tuntuu samalta kuin silloin, kun isä tappoi koiranpentuni vasaralla.”\nTässä ei tarvitse arvailla miltä kirjoittajasta tuntuu. Tietenkään kaikkea viestintää ei kannata vetää överiksi ja alkaa heti maalailemaan hurmeisia näkymiä. Mutta kannattaa säästää ne kehusanat viestintään, joka oikeasti saa sydämen räjähtämään.\nViesti on vasta sitten väkevä, kun pala on kurkussa lukijalla, ei kirjoittajalla.\nTämä kirjoitus on julkaistu kategoriassa Mielipiteetavainsanoilla Kirjoittaminen.\nYksi asukokonaisuus tuo mielenrauhaa\n24. marraskuu, 2016\nEn muista tarkkaan, milloin aloin pukeutua samoihin vaatteisiin työkuvioissa (siis identtisiin vaatteisiin, en samoihin vaatteisiin joka päivä). Luulen että se tapahtui siinä kohtaa, kun oli helkkarinmoinen kiire ja samaan aikaan piti miettiä, mitkä housut käyvät minkäkin paidan kanssa. Kun esikoinen roikkuu jalassa ja yrittää samalla kurlata suunsa tulikuumalla kahvilla, asukokonaisuuden miettiminen on ehkä viimeinen asia mitä haluaa tehdä.\nOlen huomannut, että samanlaisiin vaatteisiin pukeutumisesta on pari etua:\nSäästyy aikaa ja vaivaa.\nSäästyy energiaa olennaiseen.\nTietenkin tässä kuviossa myös menettää. Moni haluaa pukeutua erilaisiin vaateparsiin ihan vain siksi, että siitä tulee hyvä mieli. Valitettavan usein juuri kukaan ei kuitenkaan huomaa vaatteita, elleivät ne pistä silmään joko hyvällä tai huonolla tavalla, joten en koe tätäkään ihan hirveänä menetyksenä.\nMaailmalla on muitakin, tunnettuja monopukeutujia, esimerkiksi mr. Facebook ja edesmennyt Steve Jobs. Myös Barack Obama käyttää vain kahta pukua. Jos sinäkin siis haluat säästää aikaasi olennaiseen, kippaa 99 % vaateparrestasi pelastusarmeijalle. Muista kuitenkin hankkia ensin riittävästi samanlaisia vaatteita, ettei tule työkavereilta sanomista.\nTämä kirjoitus on julkaistu kategoriassa Mielipiteet Pukeutuminen ja tyyliavainsanoilla AjanhallintaGadgetit Ja Tyyli.


Wienerberger Julkisivutiili MRT 75, 285x85x75mm, kuura, sileä | Netrauta.fi\n1,80 € 1,35 €kpl Säästät: 0,45 €\nHinta 133,65 €/lava\nVaalea Wienerberger Kuura on kermanvaalea, poltettu moduulikokoinen reikätiili, jota voidaan käyttää rakennusten julkisivuissa sekä ei-kantavissa väliseinissä. Sileäpintaisilla julkisivutiilillä saat luotua tyylikkään ja selkeälinjaisen tiilipinnan, joka on pitkäikäinen ja ekologinen. Poltetusta tiilestä muuratut julkisivut ovat kestäviä ja lähes huoltovapaita.\nTiilijulkisivu on ympäristöystävällinen rakenne, joka säilyttää arvonsa vielä vuosienkin päästä. Hienon huokos- ja kapillaarirakenteensa ansiosta näiden TERCA-tiilien lämmönvarauskyky on erinomainen. Terca-tiilistä tehdyt ulkorakenteet täyttävät myös matalaenergia-taloja koskevat standardivaatimukset. Tiili on erinomainen rakennusmateriaali, joka hengittää ja edistää terveellistä asumista, kestäen sukupolvelta toiselle.\nKappaleen bruttokuivatiheys kg/m³: 1300-1400\nVeden imeytyminen % max: 9-11\nVeden alkuimunopeus kg/(m² min) max: 1-2


Oululainen Tactotek lisensoi IMSE-osaamistaan - Uusiteknologia.fi\nEtusivu > Uutinen > Oululainen Tactotek lisensoi IMSE-osaamistaan\n”Valaistuksen käyttö ajoneuvoissa kasvaa jatkuvasti ja se on merkittävä erottautumiskeino valmistajille’’, sanoo Lightworksin toimitusjohtaja Michael Hoefgren.\nLightworks yhdistää Tactotekin IMSE-teknologiaa ja perinteisten valaistusmenetelmien elementtejä sisä- että ulkovalaistusratkaisuissa. IMSE-teknologia on Hoefgrenin mukaansa arvokas lisä yrityksen designportfolioon.\nIMSE-teknologia mahdollistaa Hoefgrenin mukaanvalaistuksen toteuttamisen erittäin ohuissa ja konformisissa kolmiulotteisissa rakenteissa. Näin valaistus voidaan integroida myös epätavallisiin ja tilaltaan haastaviinkin paikkoihin.\nSaksalaisyhtiön referensseihin kuuluu esimerkiksi monipuolisen valaistusjärjestelmän toteuttaminen ensi vuoden BMW iX -huippumalliin.\nTactotek on lisensoinut tekniikkaansa useille kulutuselektroniikan ja autoteollisuuden laitevalmistajille. Lisäksi yritys sai vuosi sitten 23 miljoonaa euroa kasvurahaa tekniikan lisensoinnin vauhdittamiseen.\nUuden rahoituksen avulla TactoTek aikoo kasvaa erityisesti autoteollisuudessa ja kuluttajaelektroniikassa. IMSE-teknologian käyttökohteita ovat ohjauspaneelit, toiminnalliset ja valaistusratkaisut autoteollisuudessa, kodinkoneet sekä älykodit.\nLisää: Tactotek Designer ja Builder (LINKKI)) sekä aiemmat Tactotek-uutisjutut Uusiteknologia.fi:ssä (LINKKI).\nTunnisteet autoteollisuus IMSE LightWorks Tactotek valaistus


Tätä kirjoittaessani kevät alkaa vihdoin voittaa talvea, mutta pihamme näyttää yhä aika lailla samanlaiselta kuin näissä kuvissa. Koirilla pysyvät tassut yhä puhtaina kun juoksevat lumisesta pihasta sisälle. Paitsi Prinsessalla joka juoksee karkuun pitkin peltoja. Talvi tuntui kestävän ikuisuuden, mutta näin jälkikäteen katsottuna kaikenlaista ehdittiin tehdä vaikka mm. treenimäärät olivat pienimmät vuosiin. Helmikuussa meillä oli hoidossa miltei 13-vuotias Tiki-pappabordercollie, miltei kuuro hurmaava pappa. Kuurous ei kyllä ollut hurmaavaa kun pappakoira sai virtapiikin ja paineli pitkin hankikantoa pellolla vastakkaiseen suuntaan eikä tietenkään kuullut mitään kun sitä kutsuin. Tiki ja Prinsessa tutkivat kuoppaa hangessa. Helmikuun lopussa meillä kävi kylässä Mauran veli Romulus. Nopan ihana serkku Karkki oli hoidossa viime viikolla. Mummokoira piti seuraa erityisesti Taralle ja minne tahansa sisällä liikuinkin, mukana oli kaksi vanhuskoiraa jotka y


PENTIK - Eden Purkki\nHarmaa 0,65 l\nPunainen 0,65 l\nPurkki kuuluu harmaaseen Eden-sarjaan, joka on Minna Niskakankaan suunnittelema astiasto. Eden nostaa paratiisin pöydälle. Astiaston jokainen osa on koristeltu puutarhan kukkeimmilla unikoilla, jotka taipuvat rennosti terälehtien painosta. Sarja on tehty heille, joiden mielestä arjessa ei voi koskaan olla liikaa kauneutta. Posiolla valmistamamme keramiikka-astiat ovat erittäin kestäviä ja pitkäikäisiä. Kaikki keramiikka-astiamme soveltuvat elintarvikkeille ja niitä voi huoletta käyttää pakastimessa, sähkö-, leivin- ja mikroaaltouunissa sekä pestä koneessa. Valmistettu Suomessa.\nPurkki kuuluu punaiseen Eden-sarjaan, joka on Minna Niskakankaan suunnittelema astiasto. Eden nostaa paratiisin pöydälle. Astiaston jokainen osa on koristeltu puutarhan kukkeimmilla unikoilla, jotka taipuvat rennosti terälehtien painosta. Sarja on tehty heille, joiden mielestä arjessa ei voi koskaan olla liikaa kauneutta. Posiolla valmistamamme keramiikka-astiat ovat erittäin kestäviä ja pitkäikäisiä. Kaikki keramiikka-astiamme soveltuvat elintarvikkeille ja niitä voi huoletta käyttää pakastimessa, sähkö-, leivin- ja mikroaaltouunissa sekä pestä koneessa. Valmistettu Suomessa.\nEi kestä äkillisiä lämpötilan vaihteluja, huuhdeltava ennen konepesua, konepesun kestävä, kansi: ei konepesua, nopea huuhtelu, soveltuu elintarvikkeille


Käyttöehdot | Autoledit.fi\nTervetuloa autoledit.fi Näissä käyttöehdoissa kuvataan verkkotunnuksen autoledit.fi käyttöä koskevat säännöt ja määräykset ) Verkkosivusto.\nKun avaat tämän verkkosivuston, oletamme, että hyväksyt nämä ehdot kokonaisuudessaan. Älä jatka autoledit.fi -sivuston käyttöä, jos et hyväksy kaikkia tällä sivulla mainittuja ehtoja.\nKäytämme evästeiden käyttöä. Käyttämällä autoledit.fi -sivustoa hyväksyt evästeiden käytön autoledit.fi tietosuojan mukaisesti käytäntö. Suurin osa nykyajan interaktiivisista verkkosivustoista käyttää evästeitä, jotta voimme hakea käyttäjätiedot jokaisesta vierailusta.\nEllei toisin mainita, autoledit.fi ja/tai sen lisenssinantajat omistavat kaiken materiaalin immateriaalioikeudet sivustolla autoledit.fi.\nJulkaise materiaali uudelleen osoitteesta autoledit.fi.\nMyy, vuokraa tai alilisensoi materiaalia osoitteesta autoledit.fi.\nJäljennä, monista tai kopioi materiaalia osoitteesta autoledit.fi.\nJakaa sisältöä edelleen osoitteesta autoledit.fi (ellei sisältöä ole erityisesti tehty uudelleenjakelua varten).\nTarjoamme laajan valikoiman autovalaisimia. Tilaa LED-valot autoon kauttamme edullisesti.\n© 2021 autoledit.fi


Digishop alennuskoodit | 60% | kesäkuu 2022 - Nauti!\nDigishop alennuskoodit ja alekoodit ◦ kesäkuu 2022\nTäältä löydät uusimmat Digishop alekoodit ja tarjoukset. Osta halvemmalla!\nUpeat outlet tuotteet Digishopista (jopa -60 %)\nLöydät nyt Digishopista upeita outlet -tuotteita tarjoushinnoin. Parhaimmillaan voit säästää jopa 60 %. Tutustu upeisiin outlet-tuotteisiin ja säästä isosti!\nKaapelit ja adapterit edullisesti Digishopista (alk. 3,95 €)\nSaat Digishopista kaapelit ja adapterit edullisesti. Tutustu nyt erinomaiseen kaapeli- ja adapteri-valikoikoimaan ja shoppaile kaikki kaapelit ja adapterit laitteillesi Digishopista.\nPanssarilasit -20 % Digishopista\nHanki puhelimeesi panssarilasi ja vältä ikävät näytön rikkoutumiset puhelimen lipsahtaessa käsistä. Panssarilasit nyt erinomaisella 20 % alennuksella Digishopista.\nHanki suojakotelot iPhoneesi edullisesti Digishopista (alk. 4,98 €)\nLöydät Digishopista suojakoteloja iPhoneen edullisesti. Tutustu nyt suojakotelovalikoimaan ja hanki uusi suojakotelo Apple-luuriisi.\nDigishop.fi tarjoaa kaikkea, mitä digitaaliseen kotiisi tarvitset (säästä jopa 50 %)\nNyt on löytynyt jälleen yksi syy tehdä ostoksia netissä. Digishop.fi tuo selaimeesi kaiken sen, mitä tekniikkafriikki voi toivoa. Valikoimasta löydät tietokoneisiin liittyvät komponentit, valokuvaamiseen liittyvät tarvikkeet, TV -kaapelit ja adapterit ja valtavasti paljon muuta. Digishop.fi:stä löydät myös kattavat huoltopalvelut useille puhelinmalleille sekä tableteille.\nHanki nyt autolaturit Digishopista (alk. 3,50 €)\nLöydät Digishopista huikean valikoiman autolatureita. Tutustu nyt autolatureiden valikoimaan ja hanki näppärä autolaturi autoosi ja lataat puhelintasi helposti aina autoillessasi.\nSaat nyt Digishopista tulostinmusteet alk. 2,50 €. Tutustu musteisiin ja tilaa ne edullisesti Digishopista.\nSaat ilmaisen toimituksen Digishop.fi:stä yli 50 euron tilauksiin. Ota koppi tästä loistavasta edusta.\nPelikonsolien varaosat ja tarvikkeet alk. 8,95 eur Digishopista\nSaat nyt Digishopista pelikonsolien varaosat ja tarvikkeet alk. 8,95 eur. Tutustu pelikonsoli-tuotteisiin ja hyödynnä edulliset hinnat.\nDigishop tarjoukset, edut ja alennukset, jotka olet aikaisemmin missannut:\nTarjous arkisto: Kouluun ja arkeen -kampanja jatkuu Digishopissa (jopa -30 %)\nDigishopin erinomainen Kouluun ja arkeen -kampanja jatkuu. Saat kampanjasta tuotteita nyt jopa 30 % alennuksella. Ota koppi upeista tarjoushinnoista!\nTarjous arkisto: Kouluun ja arkeen -kampanja Digishopissa - säästä jopa 30 %\nDigishopissa on nyt Kouluun ja arkeen -kampanja. Saat kampanjasta tuotteita jopa 30 % alennuksella. Ota koppi upeista tarjoushinnoista!\nTarjous arkisto: Digishopin joululahjaideat - säästä 20 %\nSuuntaa pukin avuksi Digishopiin. Saat nyt joululahjakampanjasta tuotteita 20 % alennuksella. Ei siis muuta kuin lahjojen hakuun Digishopiin!\nTarjous arkisto: Vielä tänään Cyber Mondayna! Forever ja Setty puhelintarvikkeet -30 %\nSaat nyt Digishopin maanantaista Forever ja Setty puhelintarvikkeet 30 % alennuksella. Tarjous on voimassa vielä tänään 29. marraskuuta.\nTarjous arkisto: Black Friday Digishopissa - Forever ja Setty puhelintarvikkeet -30 %\nDigishopissa on nyt mahtava Black Friday -kampanja. Saat nyt Foreverin ja Settyn puhelintarvikkeet mahtavalla 30 % alennuksella. Tarjous on voimassa 28. marraskuuta saakka.\nArvostelut Digishop (1065 arvostelua)\nHämeentie 155 C 51, 6 kerros, 00560 Helsinki\nDigishop-verkkokaupassa on käytössä seuraavat kuljetustavat:\nVoit maksaa Digishop-verkkokaupassa seuraavilla maksutavoilla:\nLisätietoja verkkokaupasta Digishop:\nDigishop on digilaitteiden ja varusteiden asiantuntija\nDigishop on edullinen digilaitteiden varaosien, lisälaitteiden ja tarvikkeiden nettikauppa. Kun siis tarvitset lisää muistia, virtaa, varusteita tai varaosia, tiedät mistä löydät kaiken kätevimmin! Ja jos huolenaiheena on rikkoutunut puhelin tai läppäri, löytyy siihenkin pulmaan ratkaisu Digishopista. Toki ostat tarvikeostojen lisäksi verkkokaupasta myös pienet kodinkoneet ja vapaa-ajan elektroniikkalaitteet, kuten kahvinkeittimet ja autokamerat.\nDigishopin laajaan tuotevalikoimaan lukeutuu siis muun muassa kaikki tämä:\niPod- ja MP3-akut ja -tarvikkeet\nvideo- ja tv-laitteiden tarvikkeet\npuhelimen akut, muistikortit sekä muut tarvikkeet\nkameran akut, paristot, muistikortit ja nauhat sekä muut tarvikkeet\ntablettien ja tietokoneiden varusteet ja oheislaitteet\nkodin digi- ja mediavarusteet, kodinkoneiden varaosat, pienet keittiökoneet sekä\niPad- ja iPhone-varaosat\nKun älypuhelimesi, iPad-laitteesi, Macbookkisi tai muu kannettavasi tarvitsee huoltoa, kuten akun tai kovalevyn vaihtoa, tarjoaa Digishop ammattitaitoista huoltopalvelua kolmessa eri toimipisteessä, Helsingissä ja Tampereella. Tutustu huoltopalveluun kaupan etusivulla. Ja hei, jos et pääse tuomaan laitetta huoltoon, voit myös lähettää sen hyvin pakattuna sivuilla annettuun osoitteeseen.\nLöydät kattavat tuotekategoriat sivuston yläpalkissa olevista tuoteryhmävalikoista. Etusivulta löydät myös tarttumisen arvoisia tarjoustuotteita! Navigoi sivustolla valikoiden avulla tai etsi halumaasi tuotetta hakutoiminnolla. Näet sivuston vasemmassa reunassa kaikki katsomasi tuotteet - näin sinun on helpompi palata myöhemmin samoihin tuotteisiin. Voit myös lisätä tuotteita toivelistalle siirtymällä ensin tuotekohtaiselle sivulla ja klikkaamalla sieltä Lisää toivelistaan -painiketta.\nLisäksi voit klikata tuotteita sivun vasempaan reunaan vertailuun. Paina vain tuotesivultaLisää vertailuun -painiketta; kun olet poiminut riittävästi tuotteita, klikkaa Vertaa-painiketta. Uudelle sivulle aukeaa vertailu, jossa on huomioitu monipuolisesti tuotteiden ominaisuudet.\nKun haluat lisätä jonkin tuotteen ostoskoriin, paina tuotekuvan alla olevaaLaita ostoskoriin -painiketta. Myös tuotekohtaiselta sivulta saat lisättyä tuotteen koriisi. Korissasi olevien ostosten lukumäärän näet sivuston oikeassa yläreunassa olevan Ostoskorini-linkin kohdalla. Kun haluat siirtyä tilaamaan, klikkaa samaista linkkiä. Uudella sivulla näet valitsemasi tuotteet ja hintayhteenvedon; voit myös lisätä saamasi alennuskoodin. Aktivoi koodi klikkaamalla Ota käyttöön. Siirry sitten kassalle.\nAnna osoite- ja toimitustiedot. Valitse sitten, haluatko tilauksesi toimitettavan Postiin, kotiovellesi vai pakettiautomaattiin. Pienet toimitukset tulevat kirjelähetyksenä kotiin. Voit myös noutaa ostoksesi itse myymälästä joko Helsingistä (Arabia, Töölö) tai Tampereelta. Valitse lopuksi vielä maksutapa. Voit maksaa ostosi verkkomaksuna tai luottokortilla (Visa, Visa Electron, MasterCard, Diners Club), Klarna Laskulla tai Erämaksulla, postiennakolla, PayPal-tunnuksilla, LaskuYritykselle.fi-palvelun avulla tai yrityslaskulla (vain sopimuksen tehneille). Jos unohdit aiemmin lisätä alennuskoodin, voit tehdä sen vielä maksutapavalinnan jälkeen. Klikkaa lopuksi Tee tilaus -painiketta.\nJos jostain syystä tahdot palauttaa tilaamasi tuotteen, on se mahdollista 14 päivän sisällä tuotteen vastaanottamisesta. Ota kuitenkin yhteys myyjään ennen palautusta! Tarkemmat ohjeet löydät verkkokaupan Toimitusehdoista.


Kaarinan strategiasta - Dodo\n21.11.2002 | Dodo\nKaarinan kaupunki on päättänyt strategiasta, joka tähtää Turun seudun vetovoimaisimman kunnan aseman saavuttamiseen. Päämäärän toteuttamiseksi kaupungin hallinnon eri sektorit pohtivat omia tavoitteitaan ja toimintaperiaatteitaan tehtävien ratkaisujen laadun varmistamiseksi. On ehkä hieman kyseenalaista antautua näin suorasukaisesti kilpailuun seudun muiden kuntien kanssa sen sijaan, että keskityttäisiin yhteistyöhön sekä pohtimaan oman kunnan vahvuuksia ja ominaislaatua. Näin on varsinkin, mikäli laatu viime kädessä ymmärretään suppean määrällisesti, maksukykyisten veronmaksajien houkutelemisen onnistumisena. Huomiota herättävää on, että Kaarina-strategiassa ei lainkaan puhuta ekologisesta kestävyydestä, vaikka periaatetta pidetään yleensä jo erittäin keskeisenä yhteiskunnallisena ja yhdyskuntasuunnittelullisena tavoitteena.\nStrategian asettama laatuvaatimus antaa kuitenkin erinomaiset mahdollisuudet pohtia myös yhdyskuntasuunnittelun peruskysymyksiä, edellyttäen että se ymmärretään riittävän laajasti. Kaarinan perusongelmia nykysuunnittelun ihanteiden näkökulmasta ovat lähiömäisen yhdyskuntarakenteen hajanaisuuden aiheuttama ympäristökuormitus (autokaupunki) ja pääkeskuksen epäurbaaniuteen liittyvät viihtyvyysongelmat. Heikon kaupunki-idetiteetin sijaan saaristo- ja kulttuurimaisemat luovat perustan Kaarinan vetovoimaisuudelle. Kaarinan yhdyskuntasuunnittelun suurimpana uhkana on, että laatuvaatimus yritetään kevytmielisesti täyttää rakentamalla kaikkein halutuimmat alueet, varsinkin ranta-alueet, puuttumatta perusongelmaan. Pahimmassa tapauksessa syödään kaupungin attraktiivisuuden perustaa ottamalla liian ahneesti kulttuurimaisemat rakennusmaaksi.\nOngelma olisi suhteellisen helppo, mikäli kyseessä olisi vain pitkän aikavälin hyötyjen varmistaminen itsehillinnällä. Kyse on kuitenkin siitä, että Kaarinan olisi otettava todellista vastuuta – osittain jopa omien välittömien intressiensä kustannuksella – ekologisen kestävyyden varmistamiseksi. Tähän velvoittaa jo ICLEI:n (International Council for Local Environmental Initiatives) ilmastonsuojelukampanjaan liittyvä ilmastonsuojelusopimus, jonka Kaarina on allekirjoittanut. Yhdyskuntasuunnittelun keskeisimpiä haasteita onkin ekologisen kestävyyden varmistaminen, erityisesti hiilidioksidipäästöjen alentaminen. Tämä tavoite on Kaarinan tapaisessa kaupungissa vähintäänkin jännitteisessä suhteessa hyvien veronmaksajien houkuttelemisen kanssa, koska kaupungin valttina keskukseen nähden on juuri omakotitonttien saatavuus vehreän väljässä ympäristössä, mikä johtaa autoriippuvuuteen, ellei satsata todella vahvasti tehokkaisiin joukkoliikennekäytäviin, tiiviiseen yhdyskuntarakenteeseen ja houkutteleviin paikalliskeskuksiin, jotka eivät perustu yksityisautoiluun.\nKaarina-strategiassa yhdyskuntarakenteellinen ongelma mainitaan, samoin keskustan ja muun hajonneen yhdyskuntarakenteen eheyttämistarve. Strategiassa sanotaan mm:\n“Kaupungin keskustan tulee olla puoleensavetävä. Sen tulee olla mittasuhteiltaan ihmisille sopeutettu, virikkeellinen ja viihtyisä sekä tarjota mahdollisimman hyvät palvelut kuntalaisille. Hyvintoimiva ja kaunis kaupungin keskusta on samalla käyntikortti niin vieraille kuin omille asukkaille” (s.16)\nSen sijaan ei kiinnitetä huomiota siihen, että strategiassa yleisellä tasolla kuvatut yhdyskuntasuunnittelulliset tavoitteet vaatisivat mm tuntuvia muutoksia keskustan muutama vuosi sitten hyväksyttyyn asemakaavaan, koska kaava itse asiassa tulee pahentamaan tilannetta kun uudet Hovirintamaiset kerrostalot sementoivat pääkeskuksen lähiömäisyyden. Nyt olisi viimeinen tilaisuus todella eheyttää ja kaunistaa rakennetta tuleville sukupolville yhdyskuntasuunnittelullisella kokonaisstrategialla ja uudella asemakaavalla, jotka takaisivat laadun ja antaisivat mahdollisuuden perinteiseen urbaaniin pikkukaupunkimaiseen rakentamiseen. – Lemun kulttuurimaisemien rakentaminen on niin ikään ristiriidassa yhdyskuntarakenteen eheyttämisen ja ekologisten kestävyyden kanssa. Tielaitoksen suunnitelmat Kurkelantien jatkamiseksi Saaristotielle suoraan Kirjalansalmen sillan kohdalle pirstoaisi lopullisesti kaupungin rakenteen ja heikentäisi sekä keskustan asemaa että joukkoliikenteen kilpailukykyä.\nLue lisää keskustan kehittämisvaihtoehdosta.


Apocalyptica käytti järisyttävän summan rahaa sellojen kuljettamiseen - nyt ongelma on ratkaistu - Musiikki - Voice.fi\n26.11.2019 15:45 - Lauri Kujanpää / lauri.kujanpaa@bauermedia.fi\nApocalyptica on juuri saanut pakettiin yli 200 keikkaa kestäneen Apocalyptica Plays Metallica By Four Cellos – kiertueensa. Yli kaksi vuotta maailman keikkalavoilla nähty settilista koostui Apocalyptican ensimmäisen albumin biiseistä, eli Metallica-covereista.\nAluksi kiertueen oli tarkoitus kestää vain hetken, mutta ”hommat lähtivät hieman käsistä”.\n- Kiertueelle kävi yhtä hassusti kuin koko bändille alkuaikoina. Tämän piti olla vain nopea juttu, joka sitten yhtäkkiä venähti, Perttu Kivilaakso, 41, kertoi Voice.fi:n haastattelussa ja jatkoi:\n- Meidän oli tarkoitus aluksi vetää vain isot pääkaupungit ja juhlia levyn 20-vuotisjuhlia. Kuitenkin promoottorit ja yleisö olivat todella kiinnostuneita ja homma hieman lähti käsistä. Vedettiin lavalla sellaisiakin biisejä, mitä ei olla hirveästi soitettu, ja se toimi hemmetin hyvin.\nYhtyeen rumpalin Mikko Sirénin, 43, mukaan kyseinen kiertue vaikutti vahvasti tulevan Cell-0-albumin syntyyn.\n- Metallica ei koskaan katoa yhtyeen historiasta ja metallijärkäleen tuotantoa kuullaan kyllä jatkossakin Apocalyptican keikoilla. Ei kuitenkaan samanlaisella volyymilla kuin nyt. Instrumentaalikiertue vaikutti vahvasti myös uuden levyn syntyyn.\n- Viime keväänä meillä oli monta kuukautta aikaa tehdä tätä uutta albumia. Se meni aika niukoille, nimittäin vielä kaksi päivää ennen kuin lähdimme Jenkkeihin, nauhoitimme joitain raitoja. Tuotimme myös levyn itse, sillä meillä oli todella vahva visio siitä, että miltä haluamme sen kuulostavan.\nKivilaakson mielestä uudella albumilla haettiin tietynlaista nuoruuden intoa.\n- Metallica-kiertueen aikana se idea kypsyi. Tuolla rundilla tuntui, että olemme se alkuperäinen Apocalyptica, sillä laulajaa ei ollenkaan ollut mukana. Tästä se konsepti uudelle albumillekin tuli, että palataan juurille ja tehdään täysi instrumentaalilevy. Ei haluttu kuunnella managereja, ei tuottajia eikä ketään muutakaan, vaan tehtiin sillä nuoruuden innolla, joka on ollut ehkäpä poissa jo tovin.\nLevyn teemana ovat muun muassa ihmisyys, planeetan hyvinvointi sekä erilaiset universaalit kysymykset, joita jokainen on elämänsä aikana pohtinut.\n- Suhtauduimme jokaiseen kappaleeseen vähän kuin maalaukseen. Yritämme antaa myös visuaalisia keinoja käyttäen ihmisille kuvan siitä, että mitä tässä haetaan takaa, mutta jätämme mielummin kysymyksiä kuin annamme vastauksia. Kaikki tulevat lavaproduktiot ja muut tulevat tukemaan tätä, Kivilaakso paljastaa.\n(Alla kaksikko kertoo luovuudesta kiertueella. Juttu jatkuu äänipätkän jälkeen.)\nApocalypticalla on pitänyt kiirettä tulevan levyn lisäksi myös muiden artistien kanssa. Yhtye on nimittäin tehnyt yhteistyötä muun muassa Lost Societyn sekä Sabatonin kanssa.\n- Lost Societya olemme hehkuttaneet jo kauan, ja oli mahtavaa, kun pääsimme heidän kanssaan tekemään tuon kappaleen. Eicca Toppinenhan siinä oli eniten mukana ja lopputulos oli huikea, Sirén ylistää.\nSabatonin kanssa yhteistyö alkoi jo viime keväänä ja tulee jatkumaan myös tulevaisuudessa.\n- Sabaton-jutusta menee kiitokset basisti Pär Sundströmin suuntaan. Pär oli saanut jossain sellaisen fiiliksen, että me voitaisiin sopia heidän musiikkiinsa. Pär on tajuttoman luova ihminen ja se halusi tehdä pidemmän yhteistyön. Esimerkiksi viime keväänä Sabatonin uusi sinkku, Fields Of Verdun, julkaistiin ensin meidän soittamana versiona, ennen kuin Sabaton julkaisi sen oikean kappaleen, Kivilaakso nauraa ja jatkaa:\n- Tämä yhteistyö jatkui sitten tuon Angels Calling -kappaleen myötä sekä soitimme juuri yhdessä Hartwall Arenalla. Jatkamme myös kiertueelle Sabatonin ja Amaranthen kanssa ensi vuonna. Tuolla kiertueella bändit sekoittuvat hieman keskenään, sillä soitamme molempien yhtyeiden kanssa noina keikkailtoina.\nApocalyptican musiikkia kuullaan myös Death Stranding -pelissä, jonka on kehittänyt muun muassa Metal Gear -pelisarjan luojana tunnettu Hideo Kojima.\n- Kojima oli Remedyn kautta lähestynyt meitä, että on Apocalyptican suuri fani ja haluaisi tehdä yhteistyötä. Lopulta pääsimme Tokiossa tapaamaan häntä ja meillä on valtava molemminpuolinen arvostus, Sirén sanoo.\nKivilaakso on itse Kojiman pelien suuri fani, ja olikin yllättävää, kun Kojima oli pyytänyt myös nimikirjoitukset Apocalypticalta.\n- Huvittavaa on se, että oon aina pelannut Metal Gear -pelejä ja nyt pääsi mukaan tällaiseen. Hauskaa oli, kun pyysin Metal Gear Solid -peliin nimmaria, niin Kojima kaivoi laukustaan koko meidän tuotannon ja pyysi itse niihin meiltä nimikirjoitusta\nApocalyptican jäsenet paljastavat haastattelussa, että arvokkaimmat sellot eivät kierrä yhtyeen mukana kiertueella, vaan ovat lähinnä käytössä studiotyöskentelyssä.\n- Klassisilla arvoilla ei ole niin suurta merkitystä tuollaisissa keikkaolosuhteissa, kun ne soittimet tuutataan täysillä PA-systeemin läpi. Käytämme kiertueella hyviä moderneja instrumentteja, jotka tietenkin ovat arvokkaita, mutta eivät mitään arvoselloja. Kun lavalla niitä käsittelee hieman rajummin ja ne soittimet matkustavat mukana, niin ei kannata niitä arvokkaimpia instrumentteja kantaa mukana, Kivilaakso sanoo ja jatkaa.\n- Studiossa tietenkin sitten käytetään niitä italialaisia selloja, ja esimerkiksi ne viedään nyt mukana Los Angelesiin, kun menemme sinne säveltämään. Niille soittimille pitää ostaa paikka lentokoneesta, sillä eihän niitä voi ruumaan laittaa. Uran alkuaikoina käytimme itseasiassa järisyttävän summan rahaa siihen, että sellot matkustivat mukana lentokoneen penkeillä! Onneksi tähän löytyi ratkaisu, niin alkoi rundeista jäämään jotain käteenkin, Kivilaakso nauraa lopuksi.\nLue myös: Apocalyptica-tähdet sävelsivät oopperan: "Enemmän romanttinen kuin metallinen"\napocalyptica mikko sirén Perttu Kivilaakso


Turun Tilda: maaliskuuta 2013\nKierrätystä omasta vaatekaapista\nYlppärit on lähes korjattu, joten sallin itselleni pienen aamuhetken blogin parissa. Eilinen työasu päätyi melkein kirppiskassiin, mutta sitten tajusin kaksi asiaa - värikkäitä vaatteita ei keväänkorvalla voi olla liikaa ja jos joskus siunaantuu se kuuluisa siunattu tila kohdalleni, niin kietaisumekot/-tunikat ovat mitä parhaita raskausajanvaatteita. Heh, heh; siis tällaista kaukokatseisuutta ;)\nKynnet olivat kuitenkin se akuutti innoituksen lähde, syy miksi tunika päätyi ihan päälle asti!\nHallitsen mielestäni pukeutumisen niksit aika hyvin, mutta todellinen Akilleen kantapääni ovat housut. Tarvitsisin tällä hetkellä sellaiset kunnolliset ja napakat, mutta iisisti päälle solahtavat farkkulegginssit. Vai jegginsseiksikö nitä kutsutaan? Olisin valmis maksamaan sellaisista vähän enemmänkin kuin kolmekymppiä, jos edellä mainitut kriteerit täyttyvät. Olen perin kyllästynyt joustottomiin, kinkkanoihin ynnä muihin versioihin. Jalkani on toki "siankinkun" malliset, mutta luulisi, että tällaisetkin koivet jossain mallistossa huomioidaan :D\nMitä merkkiä sinä suosittelisit? Toimipa vuorostasi Tildalle tyylikonsulttina!\nLähettänyt Turun Tilda klo 9.21 6 kommenttia: Linkit tähän tekstiin\nPinkkiä, minttua, lintuja ja silkkipaperipalleroita\nHehee! Saapuihan se Strömsö vihdoin tähänkin majaan! En tosin itse ole tuunaillut (taaskaan) mitään, vaan hyeenoin eräistä sukulaiskemuista mieheni serkkutytön kyseisen ohjelman malliin väsäämiä koristeita. Nyt ne mötköttävät olohuoneen katosta ensi hätään.\nPäivän tyyliin kuului minttukynsiä, pinkki body ja henkkamaukan lintunuttu.\nTällä hetkellä mennään arjessa hampaita kiristellen. Ehkäpä ne kissanpäivät (vai pitäisikö tässä tapauksessa sanoa Råtan päivät) koittavat vielä joskus. Ensi hätään pieni happihyppely lienee paikallaan.\nLähettänyt Turun Tilda klo 19.15 1 kommentti: Linkit tähän tekstiin\nPitkään en ehdi tänään jaarittelemaan, sillä yhteiskuntaopin kokeet on korjauksen alla. Vinkkaan teille kuitenkin loistavasta Hesarin Manu-aiheisesta Teema-lehdestä.\nLehti sisältää kaikenlaista mielenkiintoista Manu-tietoutta, mutta eräs aikalaismuistelo kiinnitti erityisesti huomioni...\nNäköjään ei voi koskaan tietää, kuka osoittautuu kollegaksi ja millaisia vinkkejä häneltä voi saada ammatilliseen salkkuun...Mietin vain, mahtoikohan herra Kari Tuominen päätyä kumpaankaan edellä mainituista ammateista ;)\nLähettänyt Turun Tilda klo 16.08 2 kommenttia: Linkit tähän tekstiin\nTunnisteet: historia, njäh-njäh, opoilu\nTarinoita Suomen tasavallan presidenteistä\nYhdessä suhteessa olen patavanhoillinen hissanope. Suomen itsenäistymisvuosi on tiedettävä. Lisäksi kasiluokkalaisten on opittava tuntemaan Suomen presidentit, tietysti aikajärjestyksessä. Asiasta pidetään pistarit. Tällöin herra Sianpäät ja Ståhlbergit on osattava jokaikistä kirjainta myöten - mutta helpotuksena ainoastaan sukunimien osalta.\nKyseinen presidenttipistari tehdään muuten yleensä suurella hartaudella. Osa oppilaista opettelee myös herrapainotteisen kaartin toiset ja kolmannet nimet, jotkut jopa elin- ja virkavuodet ylimääräisten pisteiden toivossa.\nMietin vain, että mikähän meissä suomalaisissa on, kun presidentti on meille niin tärkeä instituutio? Teineistäkin löytyy aina sellaisia, joista on tosi mälsää, kun presidentin valtaoikeuksia on karsittu. Onko meillä jokin geneettinen auktoriteetin kaipuu, kun ei sitä kunigasta silloin saatu? Ammatti-ihmisen näkökulmasta tuntuu välillä jopa turhauttavalta painottaa parlamentarismin ja demokratian lisääntyneen, kun tämän yhden ihmisen valtaa on karsittu.\nMutta on opettajastakin mukava presidenttejä opettaa. Tykkään oikeastaan eniten aiheista, joissa saatan yhdistää historiallisen kontekstin johonkin ajankohtaiseen aiheeseen ja presidentti-instituuutiohan on juuri sellainen. Kun käymme läpi Suomen presidentit, kerron mielelläni muutamia anekdootteja tai yksityiskohtia kuhunkin presidenttiin liittyen, esim näin:\nStåhlberg - hieman kuivakka ja todella oikeudentuntoinen lakimies. Puolusti suomalaisten oikeuksia jopa niin paljon, että joutui sortovuosien aikana Siperiaan vankileirille. Myöhemmin hän halusi yhdistää keskenään taistelleet punaiset ja valkoiset. Kaikki (porvarit) eivät tästä tykänneet ja niin tuo hillitty entinen maan isä kidnapattiin! Hänelle ei käynyt onneksi kuinkaan, vaan hän vaimoineen poistui autosta ja meni joensuulaiseen hotelliin yöpymään. Kidnapparit taasen joutuivat tiilenpäitä lukemaan...\nRelander - Lauri oli aikoinaan Suomen nuorin presidentti. Hänen edeltäjänsä Ståhlberg ei urallaan tehnyt ulkomaanmatkoja, joten Relander sai heti kättelyssä nimen Reissu-Lasse! Mokomakin verorahojen tuhlari! Olihan se nyt pöyristyttävää, että virkakauden aikana käy kerran Virossa, Ruotsissa ja Tanskassa... Kuinkahan paljon muuten Niinistö matkustelee?\nSvinhufvudin nimi on hieno myös suomeksi - se tarkoittaa sianpäätä. Ukko-Pekka oli presidentti oikeiston makuun. Ehkä se johtui siitä, että hän tykkäsi kivääriurheilusta. Se oli tuohon aikaan "paremmissa maaseutupiireissä" eli suojeluskunnissa suosittu harrastus. Svinhufvud ei kuitenkaan sietänyt ääriliikkeitä. Lapuanliikkeen uho jäi Mäntsälään ja Suomi säilyi yhtenä harvana eurooppalaisena demokratiana.\nKallio oli maaseudun poikia. Hänen myötävaikutuksestaan säädettiin sisällissodan jälkeen Lex Kallio, joka antoi maaseudun tilattomille maata. Tämä oli ehyttämispolitiikkaa. Myöhemmin Kalliosta tuli Suomen ensimmäisen punamultahallituksen pääministeri. Tässä tapauksessa punamulta ei tarkoita maalia vaan sosiaalidemokraattien ja maalaisliiton yhteistyötä. Kallio-parka koki valitettavasti dramaattisen lopun. Hän kuoli eropäivänään rautatieasemalla, kuulema Manneriheimin käsivarsille - jylhä tarina ja totta, paitsi Mannerheimin osalta.\nRyti valittiin aikanaan suomalaisten toimeksi toiseksi suurimmaksi suomalaiseksi. Miksi? No, koska häntä pidetään suomalaisten virallisena sijaiskärsijänä. Ryti johti Suomea vaikeina jatkosodan vuosina ja laittoi oman arvovaltansa peliin ja puumerkkinsä paperiin, jotta Suomi saisi aseita Saksasta. Tilanne oli paha, sillä Karjalan kannaksella puna-armeija vyöryi ja Stalin oli päättänyt miehittää Suomen. Jos näin olisi käynyt, muutkin suomalaiset kuin Ståhlberg olisivat ehkä pääset Siperiaan oppimaan. Suomi säästyi - kun taas Ryti joutui kuritushuoneeseen tiilenpäitä lukemaan ja menetti samalla terveytensä.\nMannerheim oli suomenruotsalainen aatelinen, joka sai nuorena villikkona potkut vähän joka paikasta. Myöhemmin hänestä tuli tsaarin armeijan upseeri, joka teki tiedustelumatkoja Mongoliaan. Venäjän vallankumouksen jälkeen Mannerheim nimitettiin valkoisten johtajaksi, ja häntä kutsuttiin lahtarikenraaliksi. Tuolloin punaiset eivät todellakaan ihailleet häntä vaan nimittivät pyöveliksi! Jotain kuitenkin tapahtui, nimittäin talvisodan ihme. Kansa taistelikin yhtenä miehenä vihollista vastaan ja heitä marsalkka Manneriheim. Siksi hänestä tuli suurin suomalainen, jota tummaihoinen mies ei saa esittää. Vai saako?\nPaasikivi oli alunperin monarkisti. Hän olisi siis halunnut Suomen isäksi saksalaisen Väinö Ensimmäisen. No, tällöin Paasikivestä itsestään tuskin olisi tullut valtion päämiestä. Paasikivi loi uraa ensin diplomaattina. Hän osasi venäjää ja on harvoja suomalaisia johtajia, joka tapasi Stalinin henkilökohtaisesti. Sotien jälkeen Paasikivi loi kauskantoisen ulkopoliittisen linjauksen nimeltään Paasikiven linja. Sen takia suomalaiset empivät edelleenkin Natoon liittymistä.\nKekkonen, Kekkonen, Kekkonen.... Näin laskettiin valitsijamiesten ääniä Kekkosen kaudella, joka kesti neljännesvuosisadan. Lapset luulivat ihan tosissaan, että Kekkonen on virka. Kenestä tulee Kekkonen myöhemmin? Urkki hiihti ja muut hiihtivät perässä. Venäläisten kanssa juotiin vodkaa saunassa ja asiat tulivat hoidettua. Jotkut tosin puhuivat, että kun Kekkonen kumarsi itään, niin hän samalla pyllisti muille. Välillä Kekkonen kipesi palmuun. Lopulta hänestä tuli korvaamaton ja maastamme Kekkoslovakia. Se oli vähän eri asia kuin kansandemokratia - meillä oli sentään vapaat vaalit ja kaupassa tavaraa.\nKoivistolla on iso mono ja hän on edelleenkin 90-vuotiaana tosi pitkä turkulainen. Manu söi paljon illallisia ja hänen vaimollaan Tellervolla oli hieno sähkönsininen iltapuku linnanjuhlissa. Vaikka Manu oli iso ja pelasi hyvin lentopalloa, hän halusi tehdä itsestään pienen, nimittäin presidenttinä. Hän halusi, että kansalla on valta. Manu järjesti myös hienoja huippukokouksia. Niissä olivat mukana se syntymämerkkiotsainen liberaali kommunisti ja konservatiivinen markkinatalousmies lännen ihmemaasta.\nAhtisaarella on paljon kaimoja. Nimittäin Namibiassa. Martti-nimiset tummat pojat ovat saattaneet saada nimensä toki isoisältäänkin, joka oli kastettu Maran sijaan sen lähetyssaarnaaja Rautasen mukaan. Me vähän vanhemmat muistamme Ahtisaaren hupiohjelma Iltalypsystä. Siinä Mara söi aina herkkuja. Ahtisaari taisi muuten vähän pahastua asiasta ja siitäkin, ettei häntä pyydetty uudestaan presidentiksi. No, onneksi Martti sai Nobelin. Sen takia MEKIN opettelemme koulussa näitä sovittelutaitoja. Vai mitä Eemeli, jätäpä se Iida rauhaan ja vedä hänet alas sieltä lipputangosta!\nHalonen oli Suomen virallinen muumimamma ja ensimmäinen naispresidentti. Tuo ensimmäinen luonnehdinta oli sitä median tulkintaa. Halonen tykkäsi ja tykkää edistää tasa-arvoasioita. Hän piti myös useita puheita YK:n yleiskokouksessa. Halonen pitää kissoista ja sai sellaisen lahjaksi myös Venäjän pääministeriltä. Tulevaisuudessa Tarja saattaa saada kenties jonkin mielenkiintoisen kansainvälisen tehtävän. Pidetään sille peukkuja!\nNiinistö on Suomen nykyinen presidentti. Hän tykkää rullaluistella. Vaimon nimi on Jenni ja koiran Lenni. 1990-luvulla työttömät ja lapsiperheet eivät tykänneet, sillä valtionvarainmisnisteri Niinistö leikkaisi hyvinvointipalveluita. 2000-luvulla kansanedustajat eivät tykänneet kun puhemies Niinistö leikkasi kansanedustajien matkarahoja. Nyt Niinistöstä tykkää melkein kaikki. Presidentti kun leikkasi omaa palkkiotaan.\nNyt, kun tänne asti pääsin, en ymmärrä, miten tämä juttu lähti näin lapasesta! Ehkäpä sillä on jotakin tekemistä viikon aherruksista väsähtäneen ja kieroksilla käyvän olemukseni kanssa...\nKommenttiboksin voi toki heittää omia mielikuviaan ja lempitietojaan presidenteistä. Kuka muuten on sinun suosikkipresidenttisi ja miksi? Minä itse arvostan eniten ehkä Ståhlbergia, Rytiä ja Paasikiveä. Koivistolla on toki aina paikka sydämessäni, sillä hän oli se lapsuuteni presidentti :)\nPS. Yo-palkkioni on tämä Lindexin Polka Dots-hame :)\nKuvalähteet: Ståhlberg, Svinhufvud, Ryti, Mannerheim, Kekkonen ja Ahtisaari\nLähettänyt Turun Tilda klo 20.16 8 kommenttia: Linkit tähän tekstiin\nTunnisteet: historia, Päivän työasu, yhteiskuntaoppi\nParasta tänään ja parasta ennen!\nKiitos edelliseen postaukseen tulleista ajatuksista, kriittisistäkin, sekä tsempistä. Yritän olla jatkossa pyytelemättä anteeksi kiirettäni/bloggaamattomuuttani ja jakaa blogimurusiani (mitä ne sitten ovatkin) siten, miltä parhaaksi tuntuu.\nTänään se tarkoittaa muutamaa asukuvaa eiliseltä, muutamaa hyvän hetken fiilistelyä tältä päivältä sekä yhtä noloa tunnustusta.\n1. Keksin uuden väriyhdistelmän - koralli ja tummansininen. Maaliskuinen leimuava aurinko virittelee pukeutumisinspistä vääjäämättä kohti hehkuvampia värejä!\n2. Mistä tämän päivän hyvät fiilikset syntyivät? No, maaliskuisen päivän kirkkaudesta, yksityisestä lounashetkestä Tintåssa (kera muutamien rästiesseiden) sekä jälleen kerran mukavasti sujuneesta käräjäoikeusvisiitistä. Jos pitäisi nimetä yksi omien oppisisältöjeni ja aineitteni ehdottomista menestystarinoista, niin ne ovat kuuden vuoden (ensimmäinen tehty jo auskuvuonna) rintaäänellä nuo kyseiset käynnit. Opettaja meinaa kyllä välillä ihan torkahtaa syyttäjien monotonista ääntä kuunnellessa, mutta isänmaan toivot ovat olleet vierailusta yleensä kovin täpinöissään. Olen jo kerran aikaisemminkin tällä palstalla todennut, että nuorison kuullunymmärtämisessä ei ole todellakaan mitään vikaa, sillä yksityiskohdat ovat opettajaa huomattavasti paremmin hallussa seuraavan päivän oppitunnilla ;)\n3. Lopuksi musavinkki työhuoneen oppimateriaalipinojen raivaamissessioihin (ja muuhun kuolettavan tylsään mekaaniseen hommaan):\nMatti Airaksisen Parasta ennen!-show... Tilda diggailee tätä eikä niin vähän ;) No, eipä se nyt niin pahalta tuntunut, vaikka sen myönsi ihan ääneen :D\nLähettänyt Turun Tilda klo 20.37 8 kommenttia: Linkit tähän tekstiin\nKaksi kevättalven asua ja pohdintoja epämukavuusalueista sekä blogin tulevaisuudesta\nTämä vuosi on tarkoittanut kohdallani jatkuvaa epämukavuusalueella olemista. Olen joutunut yhdistämään työn ja opiskelun, mikä toisin sanoen on tarkoittanut etten ole voinut hoitaa kumpaakaan hyvin ja hyväksymään tämän tosi asian. Tietojen päivttämiseen, ohjeistamiseen ja yhteydenpitoon on kulunut suunnaton määrä aikaa energiaa. Tunnit ja opiskelutehtävät onkin sitten hoidettava siinä sivussa.\nOlen joutunut myös hyväksymään, etten voi pitää kaikkia lankoja käsissäni koko ajan. Epävarmuuden - ja -tietoisuuden sietäminen on minulle haaste, joskin asian tiedostaminen on hyvä alku tilanteen hyväksymiselle ja siihen mukautumiselle. Tätähän elämä kuitenkin yhä enenevissä määrin nykypäivänä on.\nToistakin asiaa olen pohtinut. Huomaan muuttuneeni jonkin verran niistä päivästä, kun lähes viisi vuotta sitten aloitin tämän blogin. Mietin usein, onko tälle blogille enää tarvetta. Olenko kasvanut siitä yli, ali tai erilleen? Opetusuran alkuvuosina kaipasin kiivaasti ajatuksenvaihtoa alasta. Nykyään en koe tälle tarvetta. Olen työni ja alani sisäistänyt ja ymmärtänyt niitä määrittävät raamit. Asujenkin esitettely tuntuu nykyään hieman kiusalliselta - onhan nämä kai jo nähty?\nOlen pohtinut, pitäisikö minun käyttää tähän blogiin menevä aika esimerkiksi Facebookin päivättämiseen - siellähän suuri osa reaalielämän ystävistä on.\nToisaalta koen facebookin olevan kohtuu rasittavaa oman elämän esittelyä. Päivityksiä pitäisi tehdä koko ajan, jotta olisi osa yhteisöä. Mitä sinne kannattaa kirjoittaa esim. kerran kuussa? Tai vuodessa? Toisaalta, ovathan blogitkin oman elämänsä korostamista, ja kaiken lisäksi tietyllä tapaa vastavuorottomia. Minähän täällä esittelen kiinnostuksen kohteitani enkä peukuta muiden tekemisiä.\nPidän blogiani kuitenkin ainoana säännöllisen epäsäännöllisenä harrastuksenani. Olisi sinänsä sääli sulkea se. En osaa kuvitella tekeväni nassukirjaan postausta kiinnostavasta kirjasta tai uudesta suosikkikaupasta... Sellaisten postausten tekemisistä nautin - siis silloin kun olen rentoutunut ja stressitön. Haluan siis pitää kirjoitustaitoa ja jonkin sortin luovuutta yllä tällä virtuaalisella salongilla.\nEhkäpä nyt sitten vain hyväksyn tilanteen ja postailen taas vähän harvemmin. Ja otan siinä välissä aina silloin tällöin yhteyttä kavereihin muilla sosiaalisen median foorumeilla. Ja rakkaat lukijat ja satunnaist vieralijat - älkää ottako tätä postausta itseenne. Olen nauttinut suuresti niistä monista vuorovaikutuksenhetkistä mitä blogiuran varrelle on mahtunut. Tämä postaus oli tällaista reflektiota siitä, mihin suuntaan seuraavaksi mennä...\nMites on muut bloggaajat - riittääkö aikanne sekä Facebookissa päivttelyyn että postailuun?\nPS. Ja hei te minut oikealta nimeltäni tuntevat - saa niitä terveisiä ja ajatuksia toki tänne blogiinkin jättää :)\nLähettänyt Turun Tilda klo 16.29 20 kommenttia: Linkit tähän tekstiin\nTunnisteet: opiskelu, pohdintaa, Päivän työasu\nLempivärissä x 5\nSonnustauduin lempiväriini sekä eilen ...\nKylmät vihreät ja sinivihreät ovat väripalettini kestosuosikkeja. Ne sopivat viileälle vaalealle kesälle. Olen muuten tosi iloinen, että sain korjautettua viime kesäisen reikäisen Tukholma-löytöni Eijalla (VintagEijas´). Nyt sitä uskaltaa taas käyttää!\nTaannoisessa viikon väriskapassa vihreä taisi tulla toiseksi, joten taiotaanpa sen kunniaksi arkistoista vielä muutama samansointuinen asukokonaisuus lisää:\nYllä nähdyt asut ovat siis mallia Indiska, H&M ja VintagEija´s, viimeisin siis vintagea.\nSinivihreän lookin voisi tietysti viimeistellä mintunvärisellä kynsilakalla, jos vain muistaisi ja ehtisi. Lempparisuunnittelijani Paola Suhosen suunnittelema Vitalis-purnukka* sopisi puolestaan asusteeksi veskaan. Se on mielestäni ihan mielettömän kaunis ja toki mukiinmenevän keväisen värinen ;)\nMutta kyllä Vitalikselle on ollut tarvetta tänä räkätalvena ihan niistä sisällöllisistäkin syistä ;) Ehkä se nenänpielten punaisuuskin näyttää nätimmältä mintunvihreän kera :D\nMukavaa illanjatkoa ja pahoittelut kohtuu henkissisällöllisesti köyhistä postauksista... Tänään mun pitäisi jaksaa ihan oikeasti opiskellakin... Saa nähdä, miten käy!\n* Tuote saatu blogin kautta.\nLähettänyt Turun Tilda klo 17.29 1 kommentti: Linkit tähän tekstiin\nTunnisteet: blogiyhteistyö, oma tyyli, Päivän työasu, Tildan tyylikoulu\nLokki katossa ja mummo räpissä\nKoimme viikonloppuna pienen sisustuksellisen seikkailun. Kuten olette ehkä havainneet, kotipesän pöyhiminen on minulle kohtuu rakas harrastus, vaikken mikään ultimate-virittelijä olekaan. Tykkään kuitenkin suunnitella kodin ulkoista olemusta ja yleensä tiedän ensi näkemältä, mitä kotiini haluan.\nNo, se ei tarkoita, että ideani toimisivat aina paikan päällä... Hiihtolomalla yllätimme itsemme varaamalla sohvapöydän Kodin Anttilasta. Sydämemme valittu oli tietenkin se kauan pohdittu Aspen sohvapöytä, jota esittelin teille täällä bloginkin puolella joulukuussa...Vähän pöydän mittasuhteet kyllä epäilyttivät, mutta tällä kertaa jouduimme tarjouksen pauloihin. Kodin Anttilassa oli helmikuussa kaikki huonekalut - 25 %, mikä sinetöi hairahduksen. Budjettimme ei olisi kyllä kestänytkään muiden kalliimpien vaihtoehtojen harkitsemista.\nViime perjantaina tuli sitten soitto, että pöytien toimitus viivästyisi juhannukseen - voi ei! Miehen ilmaistua harmituksensa puhelimeen myyjä ehdotti, josko haluaisimme mallikappaleen kotiin pienellä lisäalella. No toki! Pöydälle ei olisi jäänyt hintaa enää kuin 200 e. Kuulosti tosi kohtuulliselta.\nMutta ei olisi kannattanut nuolaista ennen kuin tipahtaa... Kuten monet teistä jo kommentoittekin, pöytä oli aivan liian suuri ja korkea antiikkisohvan tai edes toisen sohvamme eteen. Eihän sitä halunnut uskoa, kun halpa hinta sumensi kaiken arvointikyvyn... Siinä sitten mittailimme pöytää ja mietimme, mistä alkaisimme sahailla sitä pienemmäksi - näitä maailman fiksuimpia ideoita ;)\nLopulta mies ehdotti, josko kokeiltaisiin tikulla jäätä ja soitimme liikkeeseen takaisin. Myyjä lupasi ottaa pöytämme poikkeuksellisesti takaisin. Niin ei olisi kuulema tehty, jos olisimme odottaneet sitä juhannuksena saapuvaa pöytää. Onni siis onnettomuudessa!\nPalautimme pöydän seuraavana päivänä Kodin Anttilaan. Liikkeeseen oli ilmestynyt uusia kylttejä - lähestyvän muuton seurauksena kaikki huonekalut, valaisimet ja matot olivat 30 % alennuksessa (vink-vink vaan!). Ei olisi saanut pillastua, mutta kuinka ollakaan, mukaan lähti lintu lentävä...\nEnpä tiedä, onko järkevää käyttää rahoja suomalaiseen muotoiluun (lue ylihintaiseen akryylilamppuun). Kaunis valo siitä joka tapauksessa tulee ja keittiön pöydän ääressä pystyy nyt jopa lukemaankin pimeään aikaan.\nVaikka rouhea industrial-tyyli viehättääkin ja tehdasvalaisin olikin vahva vaihtoehto keittiön valaisimeksi, pidän ihan mielettömästi Lokin keveydestä. Lisäksi se on tarpeeksi iso kohtuu massiivisen pöytämme ylle.\nHitti tai huti, en tiedä... Kaikkia ei voi miellyttää, mutta itse olen kallistumassa onnistuneen hankinnan puolelle.\nNäiden materialististen dilemmojen lopuksi hieman pehmeämpiä mummoarvoja. Seuraava on loistava esimerkki nykyvaikuttamisen keinoista. Ihan varmana rääkkään oppilaitani vielä tällä skipaleella :D\nMukavia mummohetkiä kaikille mummoilijoille!\nLähettänyt Turun Tilda klo 18.41 2 kommenttia: Linkit tähän tekstiin\nTunnisteet: keittiö, koti, mummoilu, shoppailuvinkit, sisustus, Turku\nKävimme aamulla virittelemässä myyntihyllyn Kaarinan Kirppis Maailmaan. Pöydän numero on 58 ja sekalaisen tavaran ohella myynnissä on vaatteitani. Otimme pöydän kolmeksi viikoksi, joten lisäilen juttuja myyntiin pikkuhiljaa. Myymieni vaatteiden koot ovat melko pieniä; keskimäärin kokoa 36, mutta skaala on noin väliltä 34-40.\nLöytöjen iloa kaikille :)\nKuva on haettu täältä.\nLähettänyt Turun Tilda klo 12.59 2 kommenttia: Linkit tähän tekstiin\nTunnisteet: Tilda myy\nPäivän hieman väsy Minni Hiiri\nUskokaa pois, toisella paikakkunnalla opiskelu vie aika paljon mehuja. En tajunnut asiaa ennen kuin sen itse koin. Supertsempit siis kaikille sellaisille, jotka jaksavat useamman vuoden rampata kahden paikkakunnan väliä! Itse olen ihan väsähtänyt jo näin reilun puolen vuoden jälkeen. Ja toinen mokoma olisi vielä jäljellä...\nEsimerkiksi eilen olisin ollut junalta saapuessani täysin valmis viikonlopun viettoon, mutta seuraavan päivän tunnit oli tietysti valmisteltava. Nyt, kuuden pidetyn oppitunnin jälkeen, olisin enemmän kuin valmis viikonlopun viettoon, mutta kiskaissen kaiketi ensin muutaman kupin kahvia ja korjaan tovin kokeita. Huomisen relaan ja sunnuntain onkin sitten uudet haasteet edessä.\nTänään oli muuten ihan jees työpäivä (- sellainenhan on tänä vuonna aina, kun aurinko vain suvaitsee paistaa). Sain kuulla, että näytän Minni Hiireltä! (kuulema positiivisessa mielessä)! Olisikohan sillä jotakin tekemistä päivän paitavalinnan kanssa ;)\nPäivään kuului muuten esimerkiksi jazz-tyttöjä, ganstereita ja New Yorkin pörssiromahdus. Uutiskatsauksissa puhuttiin Hugo Chavezista. Pidän yhteiskuntaopin tunneilla tärkeänä valottaa keskustellen kotimaisten ja kansainvälisten uutisten konteksteja historiallisina ja yhteiskunnallisina ilmiöinä. Voi, kun aikaa vain olisi enemmän. Välillä osan sisällöistä joutuu joutuu esittämään "juosten kustuna", jotta tällaisille osallistaville jutuille riittäisi aikaa.\nOlisi muuten kiva kuulla, onko lukijoissani ketään aineenopettajan hommista opoksi vaihtanutta. Kuulisin mielelläni, onko vanhaa aineenopetusta ikävä ja onko tuo ainainen opetustyön riesana oleva kiireen tunne yhtään helpottanut uudessa toimenkuvassa?\nNo, nyt keitän sumpit. Sitten olen kaiketi hetken aikaa hyperaktiivinen Minni, kunnes simahdan lopullisesti ;)\nLähettänyt Turun Tilda klo 16.10 3 kommenttia: Linkit tähän tekstiin\nTunnisteet: kouluasiaa, opiskelu, opoilu, Päivän työasu\nKun opintonomadin selkää kivistää ja jättikokoisia räntäriekaleita litsahtelee vasten kasvoja, on ihana saapua ystävän pieneen kodikkaaseen kotiin, saada lämpimät villasukat jalkaan sekä kätöseen höyryävän kupin rooibosta.\nKun vielä kissa kiipeää syliin ja alkaa kehrätä, onkin aika katsoa ensimmäinen Naisten etsivätoimisto nro 1 -jakso.\nMma Ramotswe on viisas nainen. Mitään asioita ei kannata murehtia - ei ainakaan ennen kuin on nauttinut vähintään yhden kupillisen kuumaa juomaa. Kokeiltu on ja toimii! :)\nLähettänyt Turun Tilda klo 22.55 1 kommentti: Linkit tähän tekstiin\nTunnisteet: arjen helmiä, elämänilo, Jyväskylä, opiskelu\nEilen saatiin odotettu vieras. Siskontyttö Senni saapui luoksemme yökylään, jotta äiti pääsisi eräisiin häihin hieman vapaailtaa viettämään.\nVaroituksen sana tähän väliin - tämä on siis koirapostaus.\nSenni on nimittäin karvainen corgi-merkkinen siskontyttö ja meno on sen mukaista! Kyseinen rotu on kovin menevää, hellyyden kipeää - ja todella itsepäistä sakkia! Sokka on irti koko ajan!\nLeikitkö kanssani? Ai et? Minähän kysyin vasta viidennenkymmenennen kerran tänään... Ihan epistä!\nNo vielä kerran! Mutta mihin kummaan se pallo katosi?\nSohvan alla majailee jo sählypallokin... Voi harmitus!\nOnneksi kummisetä tietää, mikä piristää tätä hauvelia... Nimittäin kunnon rapsutus! Corgit tykkäävät kellahdella selälleen vähän joka mutkassa. Ihan tuntemattomienkin kohdalla. Varmaan rosvoiltakin corgi vain kinuaisi rapsutusta... Se siitä jalosta vahtitehtävästä!\nMinäkö koira, minähän olen pikuinen jänö ja pidän käpäliäni näin!\nAijai, kun tuntuu hyvältä!\nLopulta uni maittaa. Sitten onkin taas aika ottaa SOKKA IRTI!\nLähettänyt Turun Tilda klo 12.59 4 kommenttia: Linkit tähän tekstiin\nTunnisteet: arjen helmiä, elämänilo, Siskontyttö


Kananlanta syttyi itsestään palamaan: "Nyt oli otolliset olosuhteet"\nTuulinen sää edesauttoi omalta osaltaa kuivaa lantaa syttymään Kangasalla.\nThe press in Finland on Thursday discuss a citizens' initiative to ban gender-neutral marriage, thousands of Finns moving out of the country in search of jobs, the four options Finns are presented with when buying eggs, and problems at the newly refurbished Leppävaara swimming hall.\nAluksi rikosuutinen: Kettu keplotteli itsensä kanatarhaan ja harvensi parven puoleen. Ja kaikki tämä vain kilometri Turun kauppatorilta. Muuten kesäkana pärjää kaupungissakin mainiosti.\nKanat ovat sosiaalisia ja luonteikkaita kotieläimiä, joiden päivää rytmittävät tietyt rutiinit. Kotikanan upeaan munintalauluun voit tutustua oheiselta videolta.\n"Kovasti siinä väkeä pörrää ympärillä" – Kesäkanat tuovat säpinää keskustan hoivakotiin\nOulussa Hollihaan palvelukodin johtaja rakensi kanoille häkin, ja nyt Helmi, Olga ja Emma pyöräyttelevät munia uudessa kodissaan kaupungin keskustassa. Kanat yhdistävät useita sukupolvia, ja kiinnostavat naapureita ja ohikulkijoitakin. Kesäkanalan voi perustaa ilman lupaa, mutta viranomaisille siitä pitää ilmoittaa.\nVuonna 2015 Suomessa tuotettiin vajaat 1,2 miljardia kananmunaa. Suomalainen syö noin 12 kiloa munia vuodessa. Katso alta lisää munantuotantoon liittyviä knoppitietoja.\nToisen palkka katosi viljelijäperheessä – "En olisi ainoa, joka kaatuu"\nKulunut vuosi on ollut maanviljelijöille poikkeuksellisen raskas. Tuottajahinnat ovat tulleet rytinällä alas, kesän sato oli heikko ja tukien maksatus siirtyi osin ensi vuoteen. Monilta leikkaantui yrittäjätulosta puolet pois.


Unimuncci: Pääsiäinen Mezöszemeressä\nPääsiäisen alla oli edessä lähtö remonttilomalle Unkariin – talossa oli (ja on vieläkin) paljon laittamista, ja kodin yleisten perustarpeiden hankinta vie oman aikansa sekin. Liesi, jääkaappi, sängyt, astiat, työkalut, vuodevaatteet jne.\nJa ensimmäisen kerran mukana oli lomalle LÄHTIESSÄ kaikki pakaasit täynnä tavaraa - mattoja, pyyhkeitä, purkinavaaja, laturi, kirjoja & sarjakuvia, kesävaatteita, verhoja etc. Matkassa meitä oli mukana Mika, Kirsi, Tilla, Juuso, Jonna ja Jonnan kaveri Jaana. Topias päätti odottaa kesäkuulle, ja Marisa olikin juuri lähdössä oppilasvaihtoon/työharjoitteluun Szegediin.\nRäntää aurinkoisessa Unkarissa\nLiikenne sujui M3:lla\nEi niin aurinkoista Unkaria...\nSää oli perillä lähes yhtä kolea kuin Suomessa, lämpötila lähellä nollaa ja lumisadetta. Jooseppi oli kentällä meitä vastassa vuokraminibussin kanssa. Sillä matka taittui yllättävän hyvin läpi Budapestin M3-moottoritielle ja eksymättä perille, vaikka ensi kertaa Mika ajoikin Unkarissa. Matkamiesten nälkä oli kuitenkin niin kova, että ensimmäiseksi kurvattiin Zsóri-kylpyläalueen mainioon, jo lokakuun reissulta tuttuun Rózsa-ravintolaan lounaalle.\nKuvut ravittuina ajoimme erinomaisen kuoppaisia teitä pitkin Szihalomin läpi Mezöszemereen. Siellä talomme odotti meitä malttamattomana. József ja Erika olivat käyneet laittamassa lämmityksen, sähköt ja veden päälle, ja kantaneet sisälle lainaksi pyytämiämme tuoleja, pöytiä ja työkaluja. He olivat myös olleet päästämässä eri firmojen kotiinkuljetusväkeä taloon: kaasuliesi/sähköuuni, jääkaappi sekä kuusi sänkyä patjoineen ja peittoineen ja tyynyineen. Siinä olikin ensimmäinen tehtävämme käytyämme ruokakaupassa Mezäkövesdin Tescossa: sänkyjen kasaaminen - muuten joutuu nukkumaan lattialla!\nEnsimmäinen iltapala omassa talossa\nVuorikiipeilijä-naapuri oli lähtenyt K2:lle, mutta jätti terveiset eteisen seinälle\nTescossa tyhjennettiin hyllyjä, ruokakaapin perusaineet piti saada hankittua (öljyä, kahvia, teetä, sokeria, suolaa ja mausteet, pannuja, kattiloita,leipää ja jotakin leivän päällekin). Ilta sujuikin sitten sänkyjä kasatessa ja kaasupatterien sielunelämään perhetyessä - itse asiassa todella helppokäyttöiset ja tehokkaat. Kun halusi kunnolla kuumaa, huone oli viidessä minuutissa lämmin!\nJyskin sängyt ovat hintansa väärtit: Jaanan sängystä meni kolme patjasäleikön rimaa poikki. Mikan ja Kirsin sängyn säleikkö putosi lattialle kolmeen jälkeen yöllä. Se olisi ollut Hauskojen kotivideoiden paikka, kun kaksi kankeaa nostelee isoa patjaa taskulampun valossa ja yrittää saada koko ajan putoilevaa säleikköä takaisin omalle paikalleen. Lisäksi parikin tukipuuta oli mennyt sijoiltaan. Käyttääkö ne balsapuuta vai mitä ihmettä....\nUutta ja vanhaa egeriläisessä kirkossa\nTorstaina lähdimme aamupalan jälkeen Egeriin - siellä piti päästä OBIin, paikalliseen K-Rautaan. Listalla mm. maalia, hiekkapaperia, suteja, hengityssuojaimia, Rigipsiä (pakkelia) ämpäreitä jne. Egerissä ehdimme käydä syömässäkin. Hieno kaupunki jäi kunnolla kokematta, kun oli niin kylmä keli ettei jaksanut paljon harmaaseen maisemaan keskittyä. Mutta paluumatkalla näkemämme laajat viinitarhat olivat upeita talviasussaankin!\nOBI - paikallinen K-Rauta\nTorstai samoin kuin perjantaikin sujui työn merkeissä ja asioiden hoitamisessa. Ja putkimiehen hakemisessa, koska suihkun lattiakaivo tulvi yli kun keittiön lavuaariin päästi vettä.\nKäytävä keittiön ovelta\nKeskiovi makkarin ovelta\nMikan ja Kirsin huoneessa on hauska pikku ikkuna\nOma Unkarin-talo ja piha\nSuihkuttomuuden uhatessa paikallinen ystävämme Kótai Tamás soitti ystävälleen, joka soitti tutulleen, joka… Lopulta saatiin karhupumpulla tilapäistä lievitystä ongelmaan ja pitkäperjantaiaamuna kaksi työmiestä kolkutti oveen kun olimme aamupalalla. Miehet avasivat koneensa kanssa hetkessä tukokset putkista. Huraa! Suihkuun pääsee taas.\nTästä vielä tulee keittiö\nKylätie ja meitin minibussi\nTeiden kunto oli ällistyttävä\nRima-joki ja maalaismaisema\nPerjantai-illalla Józsefkin pääsi töistään irti ja kävimme vielä hakemassa Füzesabonyin asemalta Budapestista saapuneet Joonaksen ja Pikku-Erikan.\nRózsan kondiittorit tekivät komean kakun\nRózsan viinikellarissa oli upeita viinejä - ollaanhan Egerin alueella!\nLauantaina oli juhlaa tiedossa: lähdimme koko porukka Rózsaan viettämään Joosepin synttäreitä jälkikäteen, Mikan synttäreitä täsmäaikaan ja juhlimme myös taloamme ja kiitimme samalla näin Joosepin perhettä kaikesta avusta mitä olimme heiltä saaneet. Herkullisen ruoan ja yllätyssynttärikakun jälkeen lähdimme kotikylään jatkamaan juhlintaa Józsefin kotiin (siellä oli tarpeeksi tuoleja kaikelle väelle toisin kuin meillä).\nIloinen Joonas. Taustalla näkyy osa Joosepin työtä\nHarvinainen kuva Józsefista: vakavana. Vieressä vaimo Erika\nHieman lavastettu kuva juhlapöydästä\nMeille tarjottiin hyvin harvinaista unkarilaista ilmakuivattua kinkkua\nSunnuntai sujui jälleen työn merkeissä, ja pakkaaminenkin oli aloitettava, sillä maanantai-aamulla oli edessä jo lähtö Budapestiin. Uudella liedellä tehtiin mukaeltu makaronilaatikko sunnuntailounaaksi, sen voimin jaksettiin loppusiivota ja järjestellä paikkoja.\nMaanantaina kamat autoon, kaasu/vesi/sähkö pääkytkimistä poikki, ja kohti Budapestia. Siellä tapasimme jälleen Joosepin, joka luovi autollamme majapaikkaamme Almássy térillä. Erika oli saanut kunnon flunssan, joten Jooseppi jäi kotiin vaimoa hoitamaan, mutta me lähdimme Két Szereceniin syömään - siinä ravintola jossa pitää käydä aina kun Budapestiin pääsee. Joonaskin pääsi irtautumaan lähes kokonaan töistään ja liittyi joukkoomme (läppäri mukana ja taittaen sivun aina silloin tällöin). Istuimme iltaa parissa mielenkiintoisessa ravintolassa, mutta nukkumaankin piti päästä, kun aamulento odotti.\nTiistai-aamulla haettiin vielä lähileipomosta aamiaisleivät, ja sitten taksilla lentokentälle. Viikko kului hetkessä, nyt valmistaudutaan seuraavaan, vähän pidempään reissuun. Ja toivon mukaan jo kesäisessä säässä.\nNäkemiin, vaan ei hyvästi\nPosted by Mika at 20.56


DunderDea : -> Manseen Milos Campille :D\n-> Manseen Milos Campille :D\nKukkuluuru! Tämä tyttö lähtee tänään Manseen reenaamaan ja oppimaan uutta reenaamisesta :D Milos Sarcev camp edessä \_o/ TITTIDII!!!!\nMinun piti eilen pestä kaikki reenivaatteet valmiiksi jotta ne kuivuisi yön yli... Paskan marjat, talon pesutupa ei ollut käytössä koska joku vesijohto oli mennyt rikki. Ei auttanut kun pestä kaikki käsin... treenivaattteet viidelle treenille KÄSIN :( Kaikki ei muutenkaan mennyt ihan putkeen eilen. Kävin hoitamassa aamuaerobinen Gymillä klo 05, eli heräsin 04.30, heitin pillerit, vesi ja musta kahvi naamaan, heitin treenikengät laukkuun ja lähdin likkeelle. Perillä huomasin että olin ottanut mukaan kaksi oikean jalan lenkkareita... E auttanut kun rampata juoksumatolla sitä ylämäkikävelyä sukkasilla. Se oli liukasta :) Odotan kauhulla sitä millainen herneaivo tulen olemaan dieetillä jos meno on tällainen jo nyt.\nTänään olen pakkanut, tehnyt eväitä, punninut jauheita ja ostanut ihan hitosti banaaneja. Kolme päivää + viisi treeniä vaatii aika paljon tavaraa + etukäteisuunnittelua. Onneksi olen konkkari siinä :)\nKÄSIN pestyt treenivaatteet kuivumassa\nOlen muuten nähnyt unta jo pari yötä siitä että olen kovassa kiirreessä pakanut eväitä leirille... Viikonloppunahan näin unta että olin leirillä ilman eväitä ja palautusjuomia. On se stressaava tämä touhu :D\nEi tässä muuta. Päivitän taas kun tulen kotiin, eli sunnuntaina illalla tai maanantaina. Luulen että olen niin poikki sunnuntaina + tulen kotiin niin myöhään etten jaksa tehdä muuta kun kaatua sänkyyn, joten maanantai on todennäköisempi. HYVÄÄ VIIKONLOPPUA ja TREENATKAA KOVAA!!!\nUpplagd av dea henrikson kl. 9.32\nSanna 4. tammikuuta 2013 klo 12.42\nIhan mahtista leiriä :)\ndea henrikson 7. tammikuuta 2013 klo 18.20\nKiitos! Oli huippu kivaa ja tyttö on ihan tööt :D\nKatri K. 5. tammikuuta 2013 klo 17.10\nMä niin tykkään sun blogista, vaikka omat tavoitteet onkin ihan muualla. Fitfarmin opeilla kuitenkin meikäkin nykyään, tavoitteena laihduttaa 15-20 kg. Jiihaa!\ndea henrikson 7. tammikuuta 2013 klo 18.24\nKIvaa kuulla Katri :D Oletko nyt sama KAtri K josta kysyin aikaisemmin Fastin sivuilla ;)? Mullakin on pian tavoitteena tiputtaa 15-20 kg joten maaliskuusta lähtien olaan samassa pulkassa :) Tsemppiä rasvanpolttoon!!!\nKatri K 7. tammikuuta 2013 klo 20.19\nSama tyyppi :)\ndea henrikson 8. tammikuuta 2013 klo 17.55\nSain Emmaltakin mailia tänään! Tsemppiä läskitalkoisiin :D Meitsi kannustaa kybällä :D!!!!\nTamperereissu: pieni loukkaantuminen, vähemmän ruo...\nVuosi on kulunut ja Tampere kutsuu... taas :D\nUnta, reeniä, unta, reeniä, unta ja hitosti ruokaa...\nArkistojen aarteita ja olkapäätreeni\nMegaluokan uutisia :D\nEnnätyspienet painot ja tyttö tärisi kun sauvaseko...


Suomalaisessa työelämässä riittää säätämistä – tuore barometri paljastaa kipukohtamme - Taloustaito.fi\nPaljon hehkutettu työelämän murros ei vielä näy työpaikoilla. Työolobarometri 2017 osoittaa, että iso osa suomalaisista kokee vaikutusmahdollisuutensa työpaikalla vähäisiksi.\nTalous porskuttaa ja suomalaiset palkansaajat kokevat työelämän nyt monelta osin aiempaa paremmaksi. Työpaikoilla riittää kuitenkin paljon vielä kehitettävää, osoittaa työ- ja elinkeinoministeriön julkaisema tuore työolobarometri.\nBarometrin mukaan joka kolmas palkansaaja kokee työnsä fyysisesti raskaaksi. Peräti 60 prosenttia palkansaajista kokee työnsä henkisesti raskaaksi.\n”Vaikka paljon puhutaan työn muutoksesta, palkansaajien kokemat muutokset ovat pieniä. On tullut uusia tapoja tehdä töitä ja etätyöt ovat yleistyneet, mutta kuitenkin on yhä paljon haasteita – eli monilla on fyysisesti raskas työ ja moni on havainnut kiusaamista työpaikallaan”, Työolobarometri 2017:n tekijä, erityisasiantuntija Maija Lyly-Yrjänäinen työ- ja elinkeinoministeriöstä sanoo.\nLähes joka neljäs palkansaaja koki työnsä sekä henkisesti että fyysisesti kuormittavaksi.\nOsuus palkansaajista, jotka kokevat työnsä kuormittavaksi sekä henkisesti että fyysisesti.\nToisaalta valtaosa palkansaajista koki työkykynsä hyväksi. Toisaalta siinä, missä ylemmät toimihenkilöt kokivat työkykynsä pääosin hyväksi, työntekijöistä reilu viidennes arvioi työkykynsä vain kohtalaiseksi.\n”Monesti puhutaan, että fyysisesti raskas työ voisi vähentyä, kun työtä automatisoidaan. Niin ei kuitenkaan näytä vielä tapahtuneen. Kun puhutaan työn murroksesta, se näkyy lähinnä toimihenkilöiden ja ylempien toimihenkilöiden töissä”, Lyly-Yrjänäinen sanoo.\nHänen mukaansa olisi tärkeä pitää jatkossa huoli siitä, että eritaustaiset työntekijät pysyisivät mukana työelämässä.\n”Nyt sosioekonominen asema vaikuttaa paljon koulutukseen osallistumiseen ja vaikutusmahdollisuuksiin. Meidän pitäisi saada kaikkia työntekijäryhmiä mukaan, eikä vain ylempiä toimihenkilöitä, jotta osaaminen pysyisi yllä”, Lyly-Yrjänäinen sanoo.\nVaikutusmahdollisuudet polkevat paikoillaan\n43 prosenttia palkansaajista kokee, että he voivat vaikuttaa paljon tai melko paljon työtahtiinsa. 31 prosenttia koki voivansa vaikuttaa työtehtäviinsä. Vain joka neljäs katsoi voivansa vaikuttaa siihen, miten töitä jaetaan työpaikalla tai missä töitä tehtiin.\n”Henkilökohtaisesti ihmettelen, miten lattea vaikutusmahdollisuuksien trendi on ollut. Mahdollisuus vaikuttaa työtehtävien valintaan on polkenut paikallaan koko 2000-luvun, vaikka jaksamisenkin kannalta olisi tärkeää, että ihminen pystyisi muokkaamaan omaa työtään”, Lyly-Yrjänäinen sanoo.\nLähde: Työolobarometri 2017\nToisaalta muuhun Eurooppaan verrattuna palkansaajien vaikutusmahdollisuudet suomalaisessa työelämässä ovat hyvällä tasolla. Lisäksi työn ja perhe-elämän yhteensovittaminen on Suomessa helpompaa kuin monissa muissa maissa.\n”Suomalaisen työelämän vahvuuksia ovat lisäksi työaikajoustot, työnantajan kustantama koulutus ja oppimisen mahdollisuus. Niissä me olemme kärjessä”, Lyly-Yrjänäinen sanoo.\nKiire ja töiden epätasainen jakautuminen stressaavat\nTyöskentely tiukkojen aikataulujen mukaan on Suomessa selvästi yleisempää kuin useimmissa muissa Euroopan maissa. Kunnissa jopa 41 prosenttia palkansaajista kertoi, että aikataulut ovat tiukat tai työtahti on hyvin nopea joka päivä.\nKiireen lisäksi suomalaisen työelämän kipukohta on työmäärän epätasainen jakaantuminen työpaikoilla, mikä nakertaa valitettavasti myös oikeudenmukaisuuden kokemusta. Jopa 38 prosenttia palkansaajista koki, että työn määrä ei jakaudu omalla työpaikalla tasapuolisesti työntekijöiden kesken. Asia koettiin ongelmaksi etenkin suurilla työpaikoilla.\nVuoden 2017 työolobarometrin tiedot perustuvat Tilastokeskuksen elo- ja syyskuun aikana tekemiin 1 693 puhelinhaastatteluun. Työolobarometriä on tehty vuodesta 1992.


SoPop! esittää: TeKoja & Dokkaria / 10.6. 14–16 | Työelämän tutkimuskeskus | Tampereen korkeakouluyhteisö\nSoPop! esittää: TeKoja & Dokkaria / 10.6. 14–16\n❞Dokumentti hotellisiivoojista on myös kertomus kovenevasta suomalaisesta työelämästä. On niin kiire, ettei töitä enää ehdi tehdä kunnolla. Hotellisiivoojan työ huomataan vasta, jos se on tehty huonosti.❞\nTERVETULOA keskiviikkona 10.6. keskustelemaan Kati Juuruksen ohjaaman Siivouspäivä-dokkarin kirvoittamista työelämä-teemaisista keskustelunaiheista. Tapahtuma on kaikille avoin Zoom-tilaisuus, jonka ensimmäisen tunnin aikana on tarkoitus katsoa itse dokumentti Yle Areenasta ja jälkimmäisen tunnin ajan keskustella sen teemoista. Dokkarin voi myös katsoa etukäteen ja liittyä Zoomiin vasta keskustelun alkaessa KLO 15:00. Videoyhteyden käyttäminen on vapaaehtoista ja kommentteja voi esittää joko chat-kenttään kirjoittamalla tai omalla mikrofonilla. Keskusteluun on OK osallistua matalan kynnyksen periaatteen mukaisesti myös vain kuuntelijana. TeKoja (Teemoja ja Kohtaamisia) -konseptin ideana on tuoda opiskelijoita, opettajia ja muita asiantuntijoita yhteen keskustelemaan ajankohtaisista teemoista. Näkökulma aiheen käsittelyyn on lähtökohdiltaan sosiaali- ja yhteiskuntapoliittinen, mutta akateemiseen taustaan katsomatta kaikki ovat tervetulleita tuomaan näkökulmiaan keskusteluun!\nKOMMENTAATTOREINA keskustelutilaisuudessa ovat Työelämän tutkimuskeskuksen (WRC) ja Duunarit-hankkeen (2020–2021) tutkijat Tiina Saari ja Tuija Koivunen. Asiantuntijan roolissa paikalla on myös WRC:n tutkija Satu Ojala.\n• 14–15 Zoom-chat on auki. Sinne voi kirjoittaa kysymyksiä ja pohdintoja dokumentista, jota kukin tahoillaan katselee Areenasta.\n• 15–16 Keskustelutilaisuus. Nyt on viimeistään aika tempaista Zoom auki. Alussa on lyhyt alustus aiheeseen, minkä jälkeen tilaisuus etenee kysymyksillä ja kommenteilla eteenpäin.\n• 16:00 Tapahtuman virallinen osuus päättyy, mutta Zoom on auki keskustelulle niin pitkään, kuin paikalla on olijoita.\nSIIVOUSPÄIVÄ-dokumentti Yle Areenasta: https://areena.yle.fi/1-1724073\nTässä muutama blogikirjoitus tuomaan keskustelulle kontekstia, mutta joiden lukeminen ei ole edellytys keskusteluun osallistumiselle:\nSAARI & KOIVUNEN: Koronapandemia nosti siivoojat sankareiksi https://blogi.yplehti.fi/koronapandemia-nosti-siivoojat-sankareiksi/\nOJALA & SALONIEMI: Korona osoitti, että työmarkkinat joustavat ja sosiaalinen jälleenrakentaminen on tarpeen https://alusta.uta.fi/2020/05/08/korona-osoitti-etta-tyomarkkinat-joustavat-ja-sosiaalinen-jalleenrakentaminen-on-tarpeen/\nMAHDOLLISIA TEEMOJA KESKUSTELULLE:\n• prekaarit työmarkkina-asemat;\n• työmarkkinoiden joustavuus;\n• millaista on olla töissä alalla (kuten siivousala), jossa työ on tasaisin väliajoin kilpailutuksen kohteena;\n• siivous kriittisen toimialan työnä koronakriisin aikana, yhdistettynä matalaan palkkaukseen.\nJärjestäjänä SoPop!, Suomen sosiaali- ja yhteiskuntapolitiikan opiskelijoita edustava opiskelijajosto. Kysymyksissä laita viestiä SoPop:lle Messengerissä tai saija.iivonen@tuni.fi. Tapahtuma on avoin kaikille kiinnostuneille! 🌸🌿 Tervetuloa! 🌸🌿


Alistuskonjunktiot | Seitsemän Päivää Uutiset\nPunainen Kuin Veri Punainen kuin veri -aloittaa Tampereelle sijoittuvan trilogian, jonka päähenkilö on Lumikki Andersson, fiksu ja tiedostava lukiolainen, mallioppilas. Nuorten tv-sarjoista tuttujen stereotypioiden mukaan Lumikki on se erilainen, kunnollinen nuori nainen, josta kukaan ei oikein tiedä mitään. Salla Simukka Punainen kuin veri Olipa kerran tyttö, joka oppi pelkäämään. Trilleri joka pitää otteessaan kuin hyytävin pakkanen. Punainen kuin\nalistuskonjunktiot relatiivilauseet epäsuorat kysymykset tyypit Päälause Suora vai käänteinen? Kirjoita lauseet Liikkuvat määreet Sivulause Täydennä sivulauseilla Käännä ruotsiksi Epäsuorat.\nRadium on raskain ryhmän 2 alkuaineista eli maa-alkalimetalleista.Niihin kuuluvat myös barium, strontium, kalsium, magnesium ja beryllium. Radiumia on maankuoressa hyvin vähän.Se vaikuttaa silti jonkin verran luonnollisen taustasäteilynsä määrään suuren radioaktiivisuutensa ansioista. Muokattu kanta ei tee happoja vaan mutasiinia.Tällä proteiinilla se tuhoaa kilpailijansa ja.\nAlistuskonjunktiot – Aloittavat sivulauseen – Sanajärjstys konsukiepre / subjekti + kielto + predikaatti – Kiellon paikalle laitetaan liikkuvat määreet kuten esim. ofta, alltid, ibland, naturligtvis,äntligen jne. att = että om / ifall = jos när =kun eftersom, därför att, för att = koska fast, även om = vaikka tills = kunnes = tills trots att = siitä huolimatta että = trots att.\nAlistuskonjunktiot : Subordinating conjunctions Unterordnende Konjunktionen : että : jotta : koska : kun : jos : vaikka : kuin : kunnes : jahka\nSuomi: ·(kielitiede) konjunktioihin kuuluva eri tyyppisiä alisteisuuksia osoittava sidesana, jolla alkava sivulause ei voi esiintyä yksinään vaan se tulee sitoa päälauseeseen. alistuskonjunktio osoittaa aloittamansa lauseen (tai lausekkeen) olevan osa toista lausetta (tai lauseketta) Suomen kielen alistuskonjunktioita ovat: että, jotta, koska.\nSivut, jotka ovat luokassa Ruotsin kielen alistuskonjunktiot. Seuraavat 17 sivua kuuluvat tähän luokkaan. Sivujen kokonaismäärä luokassa on 17.\nAlistuskonjunktiot – Peda.net – Alistuskonjunktiot – Aloittavat sivulauseen – Sanajärjstys konsukiepre / subjekti + kielto + predikaatti – Kiellon paikalle laitetaan liikkuvat määreet kuten esim. ofta, alltid, ibland, naturligtvis,äntligen jne. att = että om / ifall = jos när =kun eftersom, därför att, för att = koska fast, även om = vaikka tills = kunnes = tills trots att = siitä huolimatta että = trots att.


Kirsin kirjanurkka: Christian Rönnbacka: Julma\nNyt kävi niin, että Antti Hautalehto vei sydämeni. Onneksi tilanne on sikäli hallinnassa, että Antti on fiktiivinen hahmo. Antti on vähän sellaisen unelmavävyn ja jokanaisen haavemiehen yhdistelmä: hyvännäköinen, hyväkroppainen, kovakuntoinen, poliisi, rohkea, oikeudenmukainen, suorapuheinen ja sanavalmis, hyväkäytöksinen ja rahtusen romanttinen. Kaiken lisäksi sinkku (melkein)!\nAnttiin tutustuin Christian Rönnbackan esikoisdekkarissa Operaatio Troijalainen, jonka luin keväällä. Toinen osa Hautalehto-sarjaa ilmestyi samoihin aikoihin, mutta hankin Julman puhelimeeni lenkkiseuraksi vasta syksyllä. Hieman hätäilin, sillä tein ostokseni täysihintaisena vain vähän ennen kuin kirja oli Elisa Kirjan messutarjouksena lähes ilmaiseksi. Mutta ei harmita. Ainakaan kovin paljon. Lenkkiseuralainen oli sitten pakko ottaa lopulta mukaan myös Helsingin-reissulle ja automatkoille, koska en enää malttanut odottaa sopivia lenkkeilykelejä saadakseni jatkaa kuuntelua. Koukutti siis kyllä.\nJulma on edellistä osaa jäntevämpi kokonaisuus, sillä nyt juonilinjoja on vain kaksi ja niistä toinen on selvästi pääjuoni. Tarina käynnistyy ilman sen kummempia johdatteluja. Porvoossa arvoituksellinen mies vaaniskelee rauhallisella omakotialueella tavallista keskiluokkaista perhettä. Kun sopiva tilaisuus tulee eli vanhemmat ovat kuin tilauksesta poissa kotoa iltahämärissä, mies kaappaa mukaansa perheen pikkutytön. Helvetti pääsee irti, turha sanoakin. Lukija ’pääsee’ mukaan tapahtumiin sekä poliisin että tekijän näkökulmista. Kaappaaja on pahimman lajin pedofiili, mutta Rönnbacka jättää armollisesti pahimmat asiat kuvaamatta ja lukija joutuu tai saa kuvitella ne vain päässään.\nVähitellen poliisi alkaa päästä tekijän jäljille, vaikka tämä on äärimmäisen taitava ja huolellinen yksityiskohdissa. Jäljet johtavat hämmentävästi toiselle puolelle maapalloa. Voiko parikymmentä vuotta sitten Australiassa riehunut pedofiili olla nyt Suomessa? Vai onko kyseessä matkija? Jälkien lämmetessä tekijä alkaa tuntea olonsa uhatuksi ja päättää raivata pahimman vihollisensa eli Antin pois tieltään.\nSamalla asialla on myös pari ruotsalaisen rikollisliigan palkkatappajaa. Operaatio Troijalaisen tuhoaminen ei saa gangstereiden kunniakäsitysten mukaan jäädä kostamatta, ja niinpä Antin päästä luvataan muhkea palkkio. Onneksi myös Suomen poliisi saa tästä vihiä ja Antti saa tarpeelliset työkalut selviytyäkseen tästä kiusasta. Tosin varsin likeltä liippaa, ettei Julma jää viimeiseksi Hautalehto-dekkariksi! Vain poikkeuksellisen rivakan pankinjohtaja Larsin ansiosta seikkailut jatkuvat. Käsitykseni lohjalaisista pankinjohtajista muuttui kertarykäisyllä.\nVauhtia ja vaarallisia tilanteita on siis tarinassa kylliksi, mutta kevennyksenä on aimo kourallinen huumoria ja vähän pienempi annos romantiikkaa, tai no, ainakin ihmissuhteita. Läpänheitossa Hautalehto ja kumppanit ovat varsinaisia veijareita. Poliisin työ lienee niitä ammatteja, joissa varsin ronskikin huumori on selviytymiskeino. Liika ryppyotsaisuus polttaa varmasti nopeasti loppuun. Porvoossa vitsaillaan olan takaa, ja toistaiseksi ainakin vitsit jaksavat hymyilyttää. Tiettyyn varovaisuuteen kuitenkin toivon Rönnbackan ryhtyvän, sillä liika on liikaa.\nHautalehto-sarja on kuitenkin aivan mainio tulokas suomalaiseen poliisiromaanigenreen.\nBazar 2013. Äänikirja.\nOstettu puhelimeen Elisa Kirjasta.\nTunnisteet: Bazar, dekkari, Rönnbacka Christian, äänikirja\nUnknown 25. marraskuuta 2013 klo 9.56\nHuom. pieni korjaus sarjan nimi on Hautalehto-sarja, ei Hautamäki-sarja.. Ensimmäisessä kappaleessa mainittu oikein.\nKirsi Hietanen/Kirsin kirjanurkka 25. marraskuuta 2013 klo 18.34\nKiitos korjauksesta! Iltahämärissä tätä eilen kirjoittelin, ja aamuksi oli sovittuna tapaaminen erään Hautamäen kanssa :)\nAnonyymi 25. marraskuuta 2013 klo 18.31\nNämä molemmat minä voitin yhdessä arvonnassa, mutta vielä "korkkaamatta". Joulukuussa pidän kyllä oikeasti dekkarijakson ja otan myös nämä luettavakseni, kun noin kehut.\nKirsi Hietanen/Kirsin kirjanurkka 25. marraskuuta 2013 klo 18.35\nToivottavasti maistuvat Sinullekin!


KUVAT TOP 10: Nämä menopelit ovat finaalissa MTV:n Suuressa kesäautokisassa - MTVuutiset.fi\nOlen 38-vuotias Kleinbus Ylivieskasta. Tulin perheeseen omistajani ollessa 7-vuotias. Parin vuoden päästä, hän täyttää 18-vuotta.Hän ja minä olemme suunnitelleet, monta retkeä tekevämme yhdessä. Tässä iässä, minulle riittää nämä Pohjanmaan laakeat tiet. Tässä iässä, ylämäkiä en kaipaile.\nDatsun Fairlady 1500 vuosimalli 1964\nJulkaistu 16.06.2014 16:06\nMTV Uutisten raati on valinnut Suuren kesäautokisan finalistit.\nMTV Uutisten toimittajista koostunut raati kävi läpi kaikki kuvakisaan lähetyt kuvat ja valitsi finaaliin kymmenen suosikkiaan.\nHarvoin valtaa toimituksemme näin suuri innostus kuin kesäautokisan esiraadissa. Autoja ihasteltiin, niille huudettiin suosiota, niille buuattiin. Silti kymmenen kärjen löytyminen oli melko kivutonta ja kiistatonta.\nMiksi oma autoni putosi, kysyy moni osallistuja, aivan aiheellisesti. Vaikka siksi, että joukossa oli selkeitä klassikkoautoja, upeita kaunokaisia, joiden paikka on vakavammilla foorumeilla kuin kesäautokisassa. Tai tavanomaisuudesta, Kuplia ja Minejä oli aika joukko. Tai uutuudesta, pelin saa kaupan hyllyltä.\nKatso raatimme kuvaa ja lisää siihen ääni, iso ääni. Perustelut olivat monesti stereotyyppisiä, naisilta tunteikkaampia ja miehiltä teknisempiä. Vaikka itse olen mies, jolla on järkyttävä määrä tarpeetonta tietoa autoista, jaksan suhtautua niihin tunteella. Ne ovat yksilöitä, niillä ajetaan, niitä näytetään, niistä ollaan ylpeitä. Ja onhan niissä oma tekniikkansakin.\nRaatilainen ja ulkomaantoimittaja Risto Puolimatka\nRaadissa on mukana suuria autotietäjiä, mutta valinnoissa painottui erityisesti kesäautoehdokkaan herättämä tunnelma. Raatiin kuuluu muun muassa kevennyksistään tunnettu toimittaja Mika Tommola sekä vastaava päätoimittaja Merja Ylä-Anttila sekä toimittajia eri osastoilta.\nKuvia kilpailuun saapui runsaasti ja mitä erilaisimmista menopeleistä. Osallistujien otokset kesäkaaroistaan vaihtelivat uljaasta ja virtaviivaisesta Buickista sympaattiseen ja legendaariseen kuplavolkkariin.\nMTV Uutiset kiittää kaikkia kilpailuun osallistuneita!\nVoittaja-auto valitaan alkuviikosta, ja siitä tehdään kevennys Kymmenen uutisiin. MTV Uutiset ottaa yhteyttä voittajaan.\nMikä on sinun suosikkisi? Kommentoi alla olevassa osiossa tai MTV Uutisten Facebook-sivuilla.\nKaikki kisan kesäautot täällä


NIINAKOO: Kysymyksiä ja vastauksia\nLähettänyt Niina Koo klo 12/11/2014\nRiitta Sinikka 11. joulukuuta 2014 klo 5.39\n♥oi miten hienoja kortteja! Kiva lehtijuttu!\nNiina Koo 11. joulukuuta 2014 klo 9.14\nKiitos! :) Kortti aika kuumimmillaan... Sitten puhaltaakin taas uudet tuulet. Mä tykkään muutenkin Kodin Kuvalehden jutuista, ne on niin ihmisläheisiä. <3\nRiitta Sinikka 20. joulukuuta 2014 klo 7.07\nmate 25. joulukuuta 2014 klo 4.36\nHyvää Joulun jatkoa "naapuri"☺♪♪


Juice Beauty Stem Cellular Vinifera Replenishing Oil – Naturelle.fi\nSaavuta kosteutetun kuulas ja sädehtivä iho Juice Beautyn nopeasti imeytyvällä kasvoöljyllä! Jojobaestereitä sisältävä monikäyttöinen öljy ravitsee ihoa öisin ja toimii meikin alla aamuisin. Ihastuttavan kevyt ja pehmeä öljy kaunistaa ihoa välittömästi.\nJuice Beautyn STEM CELLULAR™ Vinifera Replenishing Oil sopii erityisesti normaalille, pintakuivalle, kuivalle ja ikääntyneelle iholle, jolla on havaittavissa juonteita.\n”Uusi öljymme on täydellinen tuote meikin alle – meikki levittyy kauniisti ja pysyy siistinä pitkään.” -Karen Behnke, perustaja, Juice Beauty\nErityinen yhdistelmä hedelmien kantasoluja, C-vitamiinia ja resveratrolipitoista viinirypäleensiemenöljyä tuo iholle vangitsevan kuulauden ja tasaisen sävyn.\nPitkäkestoiset jojobaesterit pehmittävät ja tasoittavat ihoa ja toimivat siten täydellisenä ainesosana meikin pohjustamiseen.\nMakadamiasta, jojobasta ja oliiviskvalaanista johdettu lipidikompleksi auttaa edistämään ihon lipiditasapainoa, jolloin iho näyttää nuorekkaammalta ja täyteläisemmältä.\nLuomulaatuiset auringonkukkaöljy ja jojobaöljy toimivat erinomaisina kosteuttajina. Öljyt rauhoittavat, ravitsevat ja pehmittävät ihoa, sekä edistävät ihon elastisuutta.\nLuomulaatuinen granaattiomenan siemenöljy ja E-vitamiini antavat iholle tarvittavan antioksidanttisuojan.\nEkologiset arvot: Valmistettu sertifioiduista luomuainesosista. Valmistukseen ei ole käytetty haitallisia ainesosia, kuten parabeeneja, petroleumia, propyleeni- tai butyleeniglykoleja, silikoneja, talkkia, hiilimustaa, ftalaatteja, sulfaatteja, PEG-yhdisteitä, geenimuunneltuja ainesosia tai keinotekoisia väriaineita tai hajusteita. Tuote on nimetty Juice Beautyn farmilla kasvavan viinirypälelajikkeen mukaan.\nErinomainen E-vitamiinin lähde – pehmittävä, kosteuttava ja ravitseva vaikutus.\nSamppanjarypäleen siemenöljy (luomu)\nResveratroli- ja antioksidanttipitoinen siemenöljy, jolla on ihoa suojaava vaikutus.\nAavikkopensaan siemenistä uutettu jojobaöljy sisältää runsaasti antioksidantteja, välttämättömiä rasvahappoja ja ravintoaineita.\nEi sisällä parabeeneja, petroleumia, propyleeni- tai butyleeniglykolia, natriumlauryylisulfaatteja, torjunta-aineita, ftalaatteja, synteettisiä väriaineita tai hajusteita. Juice Beautyn tuotteita ei koskaan testata eläimillä.\nRavista hyvin sekoittaaksesi öljyn sisältämät kaksivaiheiset jojobapyörteet.\nMeikinpohjustajana: Levitä ohut, tasainen kerros kasvoille ja kaulalle kasvoveden jälkeen ja anna öljyn imeytyä täysin ennen meikin lisäämistä.\nKasvoöljynä: Lisää kasvoöljy puhdistamisen, kasvoveden ja seerumin jälkeen. Lämmitä muutama tippa öljyä kämmenten välissä ja painele lämmin öljy kevyesti kasvoille, kaulalle ja dekolteelle.\nVoit sekoittaa öljyä myös kasvovoiteeseesi!\n30 ml. USA. Pakkaus lasia. FSC-sertifioitu pahvi.\nParas kasvoöljy mitä olen kokeillut. Levittyy hyvin, imeytyy nopeasti eikä jää ihon pinnalle pyörimään. Meikki tämän öljyn päälle tehtynä näyttää kuulaalta. Tuoksu on sitruksinen ja ihana. Öljy ei myöskään tuki ihoa eikä aiheuta epäpuhtauksien syntymistä. Minulla on pintkuiva iho johon herkästi tulee epäpuhtauksia poskien alueelle.


Ruohonleikkurin huolto – katso ohjeet! | Meillä kotona\nRuohonleikkurin huolto kannattaa tehdä joko keväällä tai syksyllä ennen varastoon laittoa. Huoltoon kuuluvat tulpan puhdistus, öljynvaihto, ilmansuodattimen tarkistus ja terän teroitus.\nRuohonleikkurin huolto kannattaa tehdä joko kauden alkajaisiksi tai päätteeksi, niin se pärähtää seuraavallakin kerralla vaivatta käyntiin.Kun moottorissa on öljyä, ruohonleikkuria kallistetaan niin, että sytytystulppa jää ylöspäin. Silloin öljy ei valu moottorin palotilaan ja vaikeuta käynnistymistä.\nRuohonleikkurin huolto: tulppa ja puhdistaminen\n2. Löysytä ruohonleikkurin tulppa oikeankokoisella tulppa-avaimella. Käytä tarvittaessa apuna ruuvimeisseliä tai vastaavaa välinettä vipuvarren tavoin. Jos ruohonleikkurin tulppa on kovin tiukassa, suihkuta kierteisiin irrotusöljyä.\n3. Ruuvaa ruohonleikkurin tulppa käsin irti ja työnnä paperituppo sytytystulpan reikään suojaamaan sylinteriä roskilta. Puhdista sylinterin ympärys tarvittaessa.\n4. Puhdista ruohonleikkurin tulppa esimerkiksi teräsharjalla ja naputtele sitä ylösalaisin työpöytää vasten irtokarstan poistamiseksi. Jos tulpan kärkiväli on esimerkiksi kovan käytön seurauksena suurentunut, kannattaa ostaa uusi tulppa. Varminta on ottaa vanha tulppa malliksi kauppaan mukaan.\n5. Poista kuivunut leikkuujäte ruohonleikkurin pohjasta, mikäli se on jäänyt tekemättä viimeisen leikkuukerran jälkeen. Kaavi enimmät ruohomättäät pois puulastalla tai harjalla.\n6. Jos ruoho on tiukkaan pinttynyttä, kastele sitä veteen kostutetulla sienellä tai sumuta sumupullolla, kunnes se pehmenee ja irtoaa helpommin. Huuhtele ruohonleikkurin alusta tarvittaessa vedellä tai pyyhi kostealla sienellä.\n7. Uusiin ruohonleikkurimalleihin kiinnitettävä vesiletku helpottaa alustan puhdistamista kesällä käytön jälkeen. Letkun kiinnitys onnistuu esimerkiksi Gardena-liittimen avulla. Kun letku on kytketty ruohonleikkuriin, vesihana avataan ja moottori käynnistetään muutamaksi minuutiksi. Kun alusta on puhdas, ruohonleikkurin moottori sammutetaan, vesihana suljetaan ja letku irrotetaan.\nRuohonleikkurin huolto: öljynvaihto ja ilmansuodatin\n1. Vaihda öljy vähintään kerran vuodessa, kun ruohonleikkurin huolto on ajankohtaista. Se on sotkuista hommaa, joten suojaa työalusta öljyroiskeilta. Yksinkertainen tapa tyhjentää ruohonleikkurin säiliö on imeä vanha öljy pois täyttö-tarkistusaukon kautta siihen tarkoitetulla pumpulla. Oikeaoppinen, ruohonleikkurien huoltokirjoissa suositeltava tapa on valuttaa vanha öljy pois koneen pohjasta löytyvän öljypropun kautta. Joissakin ruohonleikkurimalleissa proppuun pääsee käsiksi vain irrottamalla terän. Propun avaamiseen tarvitaan erikoisavain.\n3. Lisää uusi öljy täyttöaukon kautta. Pienkoneiden öljytilavuus on yleensä 5–6 desiä. Useimpiin nelitahtimoottoreihin käy esimerkiksi SAE 30 -ruohonleikkuriöljy. Tarkista oman ruohonleikkurisi huoltokirjasta öljytilavuus ja sopiva öljyn laatu.\n4. Tarkista ruohonleikkurin huollon yhteydessä ilmansuodattimen kunto. Suodatin voi olla joko vaahtomuovinen tai paperinen. Kun irrotat ilmansuodatinta, kurkkaa myös sen takana olevaan kaasuttimeen. Puhdista tarvittaessa myös ilmansuodattimen kotelo.\n6. Kun ruohonleikkurin suodatin on pesun jälkeen kuivunut, lisää siihen tilkka moottoriöljyä estämään epäpuhtauksien pääsyä moottoriin. Purista ylimääräinen öljy pois ennen suodattimen paikoilleen laittamista.\nRuohonleikkurin huolto: terän teroitus\n1. Viimeistele ruohonleikkurin huolto terien teroituksella. Irrota ruohonleikkurin terä löystyttämällä pultti tai mutteri sopivalla lenkkiavaimella ja ruuvaamalla lopuksi käsin irti.\n2. Smirgeli on hyvä apuväline tylsän ja kolhiintuneen terän teroittamiseksi. Pienet terän fiksaukset voi tehdä viilalla tai teroituskivellä. Voit viedä terän myös huoltoliikkeeseen teroitettavaksi ja tasapainotettavaksi tai vaihtaa sen kokonaan uuteen. Paljon teroitettu, epätasapainoinen terä ravisuttaa ruohonleikkuria ruohoa leikatessa ja saattaa aiheuttaa koneeseen vaurioita. Voit tasapainottaa terän kotona niin, että työnnät ruuvimeisselin terän keskellä olevaan reikään. Tasapaino on kohdallaan, kun terä pysyy kutakuinkin vaaterissa.\nHuolla puutarhan työkalut ja tarvikkeet